Fyldepennen - Debat - Erfaringer med forlaget Mellemgaard\nBøger, forlag og litterært · Erfaringer med forlaget Mellemgaard\nSenest opdateret 3 år siden · 9 bruger(e) deltager\nForlaget Mellemgaard har vist interesse for mit manuskript, så nu kunne jeg godt tænke mig at høre, om nogen her i Fyldepennen har erfaringer med Mellemgaard - gode som mindre gode.\nForlaget Mellemgaard har været debatteret før på pennen.\nSe fx her:https://www.fyldep...58378/mellemgaardhttps://www.fyldep...ebatter-om-forlaghttps://www.fyldep...-godt-eller-skidthttps://www.fyldep...udgivelse-i-sigte\nNogle forfattere virker til at være glade for forlaget, mens andre ikke er.\nJeg har ikke personlige erfaringer med forlaget, men som bibliotekar kan jeg se, at nogle af deres bøger ikke tilbydes bibliotekerne. Det er ikke noget forlaget er involveret i (altså ikke fordi de nægter at sælge til bibliotekerne), men at DBC (Dansk BiblioteksCenter) - går jeg i det mindste ud fra - vurdere at bøgerne ikke er af interesse/god nok kvalitet til at blive tilbudt bibliotekerne.\nAndre bøger tilbydes til gengæld bibliotekerne, får fine lektørudtalelser og sælger godt til bibliotekerne.\nMan skal altid overveje nøje om men vil betale for at få en bog udgivet.\nHar de tilbudt dig at udgive den for dig? Eller skal du betale for det?\nEn bog kan udgives for omkring 10.000 kr hvis man ikke vælger den bedste kvalitet og køber sig til en forside.\nHvis du skal have tegnet en forsiden af en tegner og have en god kvalitet på papir og cover omkring 20.000\nSå hvis et forlag tilbyder dig at udgive din bog for en 10 - 15.000 kr skal du nok vælge et selvudgiver forlag hvor du får 85-100 % af indtjeningen.\nJeg ville dog aldrig gøre det selv.\nDet optimale er at finde et forlag, der vil betaler det hele. De vil så enten give det 15% af omsætningen eller 50% af overskuddet.\nDet gode ved at forlaget betaler, er at de så tror på din bog. Hvis du selv betaler for udgivelsen, kan forlaget i princippet sige ja til ALLE bøger de får, og så være helt ligeglade med bogen bagefter. De har intet at miste, og måske tjener bogen nogle penge til dem. De behøver i hvert fald ikke at gøre noget for det selv.\nKig også på hvor lang tid de bruger. Og vurder om de har læst din grundigt. Et forlag bruger som regel to tre måneder på en bog, og hvis de siger ja, har de typisk en hel bunke ændringer og forbedringer de gerne vil have lavet. Hvis de svare i løbet af en uge eller to og virker som om de kun har skimmet bogen skal man nok være lidt forsigtig.\nTil sidst er det en god ide at kigge på hvad forlaget ellers har udgivet. Hvor mange bøger udgiver de om året? Hvor kan deres bøger købes? Hvor mange af deres bøger kommer på biblioteket? Og hvor mange biblioteker står de på.\n(Spørg endelig hvis du vil vide hvordan.)\nVirker de som om forlaget sender gennemarbejde bøger på markedet? Eller udgiver de stort set hvad som helst. Har forlaget en særlig profil? Og passer du ind i den?\nJeg vil bestemt ikke anbefale at spare på en forside.\nDer var en overgang, hvor jeg følte jeg kunne spotte en Mellemgaards bog på afstand (på biblioteket) - blot på grund af forsiden der havde noget billigt/amatøragtigt over sig.\nDe HAR nu også mange pæne forsider og andre forlag kan også sagtens have bøger med billige/amatøragtige forsider.\nDet er bare meget vigtigt at lokke læserne til sig - fx på et bibliotek. Og det gøres blandt andet ved en lækker forside. Det samme gør sig gældende når man skal have folk til at købe bogen. Det hjælper altså hvis forsiden er lækker.\nSå spar endelig ikke på forsiden! Heller ikke selvom det gør ondt i pengepungen :)\n#4 Svend L\nTak til Pen for henvisningerne til tidl. debatter på Fyldepennen om bl.a. Mellemgaard.\nDet var denne artikel i Jyllands-Posten, der fik mig til at efterlyse andres erfaringer:http://jyllands-po...lv-for-udgivelse/\nIkke mindst de sidste to linjer i artiklen giver anledning til overvejelser, synes jeg.\nDerfor ville det være rart at høre positive oplevelser med Mellemgaard, også dem hvor egenfinansieringen har tjent sig hjem.\n#5 Pernille Pen Jørgensen (Pen)\nInteressant artikel som jeg ikke havde set :)\nJeg ved nu ikke hvor meget det betyder, det med at bøgerne ikke er blevet anmeldt (går ud fra det er aviserne, der henvises til).\nRigtig mange bøger får ingen anmeldelser i aviserne, men de klarer sig fint alligevel. Jeg tror også, det er en MEGET lille andel af udgivelserne hvert år, der er så heldige at få en anmeldelse.\nJeg tror, det er mere vigtigt at få solgt til bibliotekerne. Så når man en gruppe af læsere, som ikke køber sine egne bøger. Plus at bøger på biblioteket betyder bibliotekspenge (penge man får for at ens bøger kan lånes ud).\nBibliotekspengene udregnes ikke ud fra hvor meget en bog udlånes, men efter hvor mange eksemplarer der er indkøbt og hvor mange sider der er i bøgerne som så ganges med et pointtal (der er fx forskel på billedbøger og voksenbøger).\nDesværre er bibliotekerne også under pres, så der kasseres mere end tidligere og købes færre bøger ind.\nNå, men det var et sidespor :)\nDet er vist denne rapport ("Bogen og litteraturens vilkår 2016"), der er baggrunden for artiklen som Svend linker til:\nJeg har kun hoppet lidt rundt i rapporten og skimmet, men det ser ud til at være interessant læsning.\nTja, det her vi talt om MANGE gange før. Og det er op til folk selv at bruge netop det pågældende forlag.\nSå længe (!) mang går ind til det med vidtåbne øjne. Læs kontrakten igennem og se hvilke rettigheder du afgiver. Prøv at regn efter og se hvor mange bøger du skal sælge for bare at tjene dit indskud hjem. (Jeg vil næsten vædde med at du skal sælge mere end det første oplag, bare for at nærme dig).\nPlus så er der også det der med at visse forfattere opdager at deres bog er solgt til 4 kroner stykket til fx Dansk Supermarked eller Coop, uden at de har noget at skulle have sagt.\nDer er folk der har positive erfaringer med forlaget, andre har definitivt ikke.\nSpørger du mig direkte, så nej. Jeg ville ikke gøre det. Nogensinde.\nTil Svend L\nDet er nok lidt sent at svare dig, for du har nok allerede fundet ud af, hvad du gør ift. at udgive på mellemgaard eller ej. Men jeg skriver alligevel, fordi jeg selv i første omgang gik langt udenom mellemgaard, da jeg var blevet færdig med mit manuskript til en bog om en sorgproces (min egen). Jeg havde læst alt for mange dårlige omtaler af mellemgaard i Fyldepennens debat. (Tak, for øvrigt, til dig Pernille Pen Jørgensen, for saglige og objektive oplysninger i denne tråd).\nSå jeg begyndte på min rejse rundt til forlagene. Fra de store (hvorfor ikke prøve) til de mellemstore. Det var i sig selv en rimelig god oplevelse, for jeg fik altid begrundet afslag, der mest handlede om, at erfaringen var, at der ikke var det store salg i bøger om sorg. Men jeg havde ikke vidst, at der er mange medudgiverforlag. Jeg stødte på et par stykker, som er langt dyrere end mellemgaard.\nEfter nogle måneder og et par efter-redigeringer ( nogle redaktører giver sig faktisk tid til en form for feed back omkring, hvad der kunne strammes op om - inden evt. videresendelse til andre forlag - og det er jo en gave) kom jeg alligevel til mellemgaard. Hvad jeg aldrig har fortrudt.\nJeg fik tildelt en rigtig god redaktør. Han spottede hurtigt min skrivestil, hvad der var mit sprog, som ikke skulle ændres, selv om det måske ikke hele vejen igennem faldt i hans smag. Han var god til hurtigt at spotte gentagelser, som skulle slettes, sætninger eller kapitler, der kunne misforstås, hvis det ikke blev uddybet. Jeg nød samarbejdet med ham. I det hele taget følte jeg, at jeg havde stor indflydelse på udgivelsen, fra skrifttype over layout til forside illustration. Da grafikeren sendte mig forslaget til denne, blev jeg meget rørt over, at hun havde fanget noget centralt i teksten, som hun fik udtrykt symbolsk.\nMellemgaard gør, som de skal ift. at sende anmeldereksemplarer til dagblade, til biblioteket mhp. lektørudtalelse osv. Men man kan selv gøre et stykke arbejde for at gøre en bog kendt. Aviserne modtager hver dag flere nye bøger, så der er jo relativt få, der bliver anmeldt. Men nogle aviser eller blade laver gerne en lille omtale og sender uddrag af bogen, hvis man insisterer, argumenterer. I mit tilfælde var det f.eks. Kristeligt Dagblad, som kendte mig fra en kronik, som valgte at udgive et uddrag, som jeg selv foreslog. Desuden kan man arbejde på at få anmeldelser i relevante blade. Jeg fik det f.eks. i Psykoterapeutforeningens tidsskrift og ligeledes i kvartalsbladet udgivet af Forældreforeningen "Vi har mistet et barn"' .\nJeg bad også mine facebook-venner om at bestille bogen på biblioteket. Den fik en god lektørudtalelse, og efter nogle måneder var den ude på næsten 60 biblioteker.\nIft. til udgiften til mellemgaard oplyste Kaj Sørensen mig straks om muligheden for at søge tilskud fra Velux Fonden, der har en pulje til "ældres aktiviteter", tror jeg den hedder, og som giver penge til bl.a. bog- og filmudgivelser. Jeg fik meget hurtigt et positivt svar på min ansøgning og havde dermed ingen udgifter selv. De penge, man betaler, er for øvrigt betegnet som "et tilskud til udgivelsen". Man får et regnskab med de reelle udgifter, der er større.\nJeg har været fuldt ud tilfreds med samarbejdet med mellemgaard.\nDet er dejligt at høre, at du har været glad for samarbejdet - det er gensidigt. Tak for det. Og det er dejligt at se, at et menneske, der rent faktisk har samarbejdet med mellemgaard, giver sit besyv med på Fyldepennen. Uvidenheden har desværre lidt for ofte været med til at sætte dagsordenen.\n#10 Gorm Winther\nEfter jeg har været i kløerne på et forlag der hedder "Mellemgaard" og kun tjente ca. 1500 kr. før skat på en bog, er det gået op for mig, at man skal passe endog meget på at lade sine manuskripter udgive fra Mellemgaards forlag, der tegnes af en person ved navnet Kaj Sørensen.\nBogen har ikke været anmeldt i den danske presse, for ingen anmeldere vil have med Kaj Sørensen fra Mellemgaards forlag at gøre. Bogen er anmeldt i Grønland og i nordiske og internationale sammenhænge. Bibliotekscentralen har vurderet den med et positivt resultat, så den i dag er til udlån. I starten var der ingen grænser for de positive tirader fra Sørensen og Mellegaards såkaldte anmelder (Lorentsen) - i løbet af en uges tid (den slags tager normalt måneder) erklærede man sig klar til at publicere bogen. Man forsøgte at presse mig til at betale for udgivelsen selv, hvilket jeg afslog i sikker forvisning om, at jeg nu som tidligere nok skulle få den finansieret af private sponsorer.\nEfter bogens udgivelse har Kaj Sørensen fra Mellemgaards Forlag flere gange spurgt til, om jeg ikke har nye manuskripter - for Kajs Sørensen og Mellemgaards forlag vil skam gerne udgive dem. I dag har piben fået en anden lyd efter det er gået op for Kaj Sørensen og Mellemgaards forlag, at jeg ikke vil lade mig spise af med 1500 kr. Nu hedder det sig pludseligt injurierende, at jeg er en svindler og en løgner, selvom flere meriterende instanser har godtaget bogen (herunder ikke mindst bibliotekscentralen)\nJeg har hidtil publiceret bøger og artikler som forsker og forskningsformidler. Da det er lønnet arbejde, har jeg aldrig modtaget honorar som forfatter. På universitetet hedder det "publish or perish", så man betragter min løn som betaling for akademisk litteratur udgivet på universitetsforlag. Forrige år efter jeg gik på pension, udgav jeg en række artikler i en bog fra forlaget Mellemgaard - bogens titel er "Dansker luk Døren forsigtigt efter dig".\nInden udgivelsen forlangte Kaj Sørensen fra Mellemgaards forlag 10.000 kr. i trykkestøtte. Det fandt jeg for så vidt ikke særligt mærkeligt. Al den akademiske litteratur, jeg har udgivet, er udgivet med støtte fra forskningsrådet og andre lignende instanser.\nDenne gang fik jeg bevilget 10.000 kr. fra Willumfonden og 25.000 kr. fra Nuna-fonden i Grønland. Altså i alt 25.000 kr. og langt mere end de 10.000 kr.. Jeg gjorde inden bogens udgivelse Kaj Sørensen og Mellemgaards forlag opmærksom på, at det er 15.000 kr. mere end budgetteret. Han satte nu pludseligt sine omkostninger op og affejede mig med en bemærkning om, at alle pengene nu skulle bruges af forlaget til trykning og lancering. Han har hævet de 25.000 efter bogens udgivelse d. 16/12 forrige år.\nMit honorar skulle andrage 15% af nettosalget, og der ville gå et år inden honoraret skulle falde. Stor var min bestyrtelse da man slut november dette år i en to linjers opgørelse blot meddelte mig, at bogen kun havde solgt 90 eksemplarer (langt under hvad mine bøger normalt ender med at blive solgt til). F.eks. er min første bog om den grønlandske økonomi i 2. oplag udsolgt fra et universitetsforlag. Den er trykt i 1000 eksemplarer!!\nDa jeg bad kaj Sørensen om et detaljeret regnskab på bogens indtægter og omkostninger det forløbne år, nægtede han at udlevere mig disse oplysninger. Gentagne udvekslinger på e-mail, som jeg nu har gemt, som sagt fordi de indeholder injurierende udtalelser ledte ikke til andet end, at Kaj Sørensen, der stort set intet har foretaget sig m.h.t. bogens lancering, forholdt mig oplysninger. Han synes at mene, at jeg blot skal stole på, at han taler sandt, når han siger, den kun har solgt i 90 eksemplarer.\nJeg har p.t. konsulteret forfatterforeningen omkring denne sag.\nHan har jo da i alt fald tjent på bevillingerne plus den avance han har fået på bogsalget gennem DBK.\nHvis der er andre der har erfaringer med Kaj Sørensen hører jeg gerne om det.\nSe i. ø.http://trudis-bogb...trid-modvind.html\nVi kunne som forlag også godt have ønsket os, at bogen solgte bedre, det siger vel sig selv. Vi har gjort et solidt arbejde for at markedsføre og sælge bogen, men sandheden er jo bare, at hverken forlag eller forfatter kan tvinge folk til at købe den. Bogens emne er snævert, så det er helt forventeligt, at salget har det leje, det nu engang har. Der er tale om artikler og debatindlæg om Grønland, der daterer sig tilbage fra årene 2004-06, mens flere er endnu ældre. Debat og polemik er forankret i det konkrete øjeblik, den opstår i, så derfor er det sin sag at præsentere indlæg, der ligger ti og undertiden næsten tyve år tilbage i tiden. Det hæfter DBC's lektør sig også ved, når han konkluderer, at "i bogen får man forfatterens indlæg og holdninger til mange aspekter i det grønlandske samfund hovedsageligt i årene 2004-2006, hvilket i sagens natur danner et lidt fragmenteret og ensidigt billede af debatten. Desuden er bogen til tider meget personlig". Dermed ikke sagt, at bogen ikke er interessant, for det er den bestemt, og derfor har mellemgaard også været interesseret i at udgive den, men både forlag og forfatter må have et realistisk og uhildet syn på salgspotentialet i en bog af denne type. Derfor giver det heller ikke mening at sammenligne den med dine tidligere udgivelser, der er væsensforskellige fra denne. At bogen ingen anmeldelser har fået, kan forlaget næppe klandres for. Forlaget har naturligvis ingen indflydelse på, hvilke bøger, avisredaktionerne vælger at anmelde. At ingen gider mellemgaards bøger er imidlertid usandt. Enhver, der gider have ulejlighed med det, kan konsultere databasen Infomedia og ved selvsyn forsikre sig om, at det forholder sig helt anderledes.\nDu lader forstå, at mellemgaard har presset dig til at betale for udgivelsen. Det er ikke sandt. Mellemgaard er et medudgiverforlag, så det burde ikke komme bag på dig, at der derfor vil være tale om medfinansiering af udgivelsen, som i dit tilfælde er sket gennem fondsstøtte. Vores kontrakter redegør klart og tydeligt for forfatterens medfinansiering, så på det punkt er der ikke noget at gå fejl af. Man kan vælge at tage imod forlagets tilbud om udgivelse under de anførte betingelser, eller man kan lade være. Ingen presses til noget. Du bemærker, at du tidligere har udgivet hos flere universitetsforlag, og du var da også i din gode ret til at henvende dig til et af disse, men nu er sagen altså den, at du af egen frie vilje valgte at indgå et samarbejde med mellemgaard.\nVi er naturligvis kede af, at du ikke har været tilfreds med samarbejdet, for vi er for vores del glade for bogen, som vi også i fremtiden vil sælge og markedsføre. Dog må både forfatter og forlag have realistiske forventninger til en bogs salg, som baserer sig på den reelle efterspørgsel snarere end på ens egne forhåbninger.\n#12 Gorm Winther\nLad os se tallene Sørensen!\nOven på Kaj Sørensens injurier, hvor han tillod sig flere fornærmende udtalelser om min person i en e-mail, slår han nu den kattevenlige tone an.\nMen det bringer os ikke et skridt nærmere på en afklaring m.h.t. det, der er essensen af mit forrige indlæg lagt op via "Fyldepennen". Hvorfor i al verden bruge så mange ord på at retfærdiggøre den måde, han spiser sine forfattere af på, når der skal deles lidt håndører rundt til jul. Jeg glæder mig til næste års "julegave" fra Kaj Sørensen og forlagene Mellemgaard, Hedwig og ØKNOM. Hvad med at udbetale forfatterhonoraret med en julekurv, nu vi forfattere angiveligt sælger så lidt, som han påstår. Det vil skæppe endnu mere i forlagskassen og kompensere for stakkels Sørensens dårlige (gode?) forretninger, hvis honoraret kan indskrænkes til 5 bananer, 10 appelsiner, lidt dadler og figner, en pose spejderhagl, fem flødeboller og det sidste nummer af Anders And. Ingen tvivl om, at dette vil kunne maksimere Sørensens profitter endnu mere i fremtiden, efter han har fået den tilsyneladende synkende forlagsskude rettet op.\nLad os derfor indledningsvist holde os til det essentielle. Det handler om økonomien bag min bog og ikke al mulig ammestuesnak, der skal få Sørensens selvudgiverforlag Mellemgaard til at tage sig ud for mere end det, det er - popo og nøgler. Bortforklaringerne og hans behandling af mig i denne sag giver mig associationer i retning af den berømte karikatur fra 30'erne, hvor man ser en korpulent herre ved et bugnende bord, der efter at have klippet halen af sin hund tilbyder "kræet" samme hale som foder.\nDe øvrige mystifikationer, hvor Sørensen på forlaget Mellemgaards vegne på bedste charlatanvis udspyr en række dybsindige svar gennem de velnærede forretningsgæller, skal jeg afslutningsvist tage op, selvom de egentlig taler for sig selv al den stund, det er en omgang gedigen sludder.\nDet essentielle i denne sag går på, at jeg har udtrykt min tvivl om det rigtige i at bogen "Dansker luk døren forsigtigt efter dig" kun skulle være solgt i 90 eksemplarer, hvilket afstedkom et usselt honorar på 1500 kr. før skat. Bogen figurerer endda som nr. 24 blandt 50 af de mest solgte under emnefeltet Kultur, historie og samfund hos Mellemgaard.\nHvorfor har Sørensen egentligt så meget imod at fremlægge de "tørre tal". Hvad er det Sørensen og Mellemgaards forlag vil skjule for mig? Intet ville være lettere end at lade mig eller andre se på tallene.\nLad os se et regnskab Sørensen. Hvad er omsætningen på min bog, hvor meget andrager omkostningerne og hvad tjener Sørensens mystiske forlag på den? Hvis en forfatter ikke kan få fuld indsigt i økonomien bag sin bog, står der kun en ting tilbage - han har at stole på Sørensen, der som Sfinksen i den Ægyptiske ørken slår stenpoterne over kors og skaber en mysticisme omkring noget så simpelt som et regnskab. Det kunne han nemt undgå ved åbent at give sine forfattere en detaljeret økonomisk redegørelse. Hr. Sørensen mener åbenbart, at økonomien bag bogen er oplysninger, der ikke vedkommer den person, der har skabt det værk, han så hjertens gerne vil sælge. Forfattere må ifølge Sfinxen fra Odenses forstadskvarterer være nogle filantroper, der med glæde arbejder gratis, så Sørensen kan tilegne sig forfatteres arbejde, uden at betale ordentligt for det.\nSørensen fra Mellemgaards forlag beklager sig tidligt og sent - fortsat uden dokumentation - om nogle omkostninger hans forlag angiveligt skal dække. Han lover de forfattere han får i sit garn en del. F.eks. siger han, at der skulle foregå en faglig vurdering af materialet, ligesom der skulle foretages en vidtgående redigering. Det behøvede han ikke i mit tilfælde, fordi der var tale om allerede korrekturlæst materiale. I debatten om Mellemgaard har det været nævnt, at en forfatter, der sendte et manuskript på 124.000 til forlaget fik et positivt svar 20 timer senere. Jeg selv oplevede noget lignende, så det må være temmelig begrænset, hvad forlaget Mellemgaard har af omkostninger på det, han kalder en faglig og vidtgående redigering.\nAndre med erfaringer med forlaget klager over, at en række bøger er spækkede med fejl i en grad, hvor det går ud over læseoplevelsen. Sørensen selv lovede en grafisk tilrettelæggelse (i mit tilfælde leverede jeg selv forsiden med tekst og opsætning). Endeligt lovede han, at han ville stå for distribution, salg og markedsføring. Især det sidste klinger temmelig hult, ingen danske aviser har anmeldt min bog, og bortset fra nogle lokalaviser og nogle annonceaviser, hvor min bog heller ikke finder anmeldelse eller omtale er det svært at få øje på, at Mellemgaard overhovedet leverer den lovede markedsføring for sine forfattere. Sørensen selv er fræk som en slagterhund, når han i en e-mail flabet tillader sig at bemærke, at jeg bærer en stor del af skylden for, at bogen ikke er blevet markedsført ordentligt. Jeg kunne jo bare selv medvirke ved lanceringen, skrev dette orakel; hvis jeg blot havde siddet og signeret bøger i en eller anden boghandel, ville det hele være gået meget bedre. Han forstår åbenbart ikke, at forskere ikke sælger videnskabelige bøger eller forskningsformidling ved at sidde og skrive små søde hilsner til kunder i en boghandel. Man sælger sine bøger på sit renomme og ved hjælp af faktuel information - her kan Sørensen godt stoppe med sit primitive salgsgas.\nAt jeg så rent faktisk har medvirket til markedsføringen ved at rette henvendelser de rette steder i mit omfattende internationale faglige netværk forbigår Sørensen i sit seneste indlæg mod mig. Takket være mit eget initiativ er bogen, fordi jeg selv skrev pressemeddelelser, nævnt i den grønlandske presse samt i grønlandske internetaviser. I skandinaviske sammenhænge er bogen omtalt af forskellige bogportaler og Arktiske forskningsmiljøer. Den er nævnt i Erhvervsfilosofi.dk, men ikke i danske aviser, fordi anmeldere åbenbart ikke vil have med Mellemgaard at gøre. Den er refereret på danske biblioteker. Senest så jeg endda, at bogen er katalogiseret ved "Scandinavian Studies" på Berkeley Universitet i Californien. International Arctic Social Sciences Association nævner den, og den er refereret i skandinaviske sammenhænge af bl.a. Arctic research center i Umeå - listen på hvad jeg har gjort kan gøres endnu længere. Jeg vil ikke trætte læseren med dette. Den eneste, der synes at have svigtet i lanceringen af bogen, er Kaj Sørensen og det enigmatiske forlag Mellemgaard. For i betragtning af, at jeg har fået bevilget 25.000 kr. i trykkestøtte, som Kaj Sørensen omgående indkasserede, må man kunne forvente mere service og medspil fra Mellemgaards side. Udover selve trykningen, som ikke er særligt omkostningstung, er det svært at forestille sig, hvad Sørensen har haft af omkostninger.\nDet er ikke forfærdeligt mange år siden, vi havde en sag, hvor forlaget Gyldendal overtog forlaget "Tiderne Skifter". Den sag var ren anskuelsesundervisning i, hvordan man behandler forfattere nu om dage - enten betaler man dem meget lidt for deres arbejde, eller også betaler man dem overhovedet ikke noget som helst. "Tante Berlingske" kunne den gang berette, at Gyldendal i 2016 havde opdaget, at forlaget "Tiderne Skifter" havde snydt danske og udenlandske forfattere for millioner siden 2002.\nUgebrevet A4 skrev i december 2016 at danske forfattere ikke kan leve af deres arbejde. I en rapport skrevet af kulturøkonom ved CBS Trine Bille konkluderes det bl.a., at forfattere ingen dagpengeret har, de har ingen pensionsopsparing og de må hensygne med en årsløn på under 100.000 kroner. Det er vilkårene for en tredjedel af de skønlitterære danske forfattere. Forfattere skal åbenbart leve af luft alene. Langt de fleste skønlitterære forfattere kan ikke brødføde sig selv, de er afhængige af legater, indtægter fra andre jobs og partneres indkomst. Med forlag som Mellemgaard og "Tiderne Skifter" er dette ganske forståeligt. I Forlaget Mellemgaards tilfælde og hos andre selvudgiverforlag er det oven i købet sådan, at man mener sig berettiget til enten at stikke snablen ned i folks private husholdningskasser eller som i mit tilfælde hvor jeg får bevilget støtte. Oven i dette kan man så også tjene penge på at spise forfattere af med lave royalties på salget - jo der bliver slugt ikke så få hundehaler rakt ned fra forlagsherrernes bugnende middagsborde.\nNår Sørensen ikke vil informere sine forfattere om økonomien bag forfatternes bøger, sætter han uvægerligt sig selv under mistanke. Er det med Sørensen som med "Tiderne Skifters" forfattere sådan, at han undlader at betale sine forfattere ordentligt? Her er en anden forfatter Bo Østlunds erfaringer værd at se på. Sørensens omgang med sandheden synes at være problematisk, hvis Østlunds beretning står til troende. Bo Østlund kan i Facebook gruppen "NewPub - forfattere med mod på nye udgivelses- og forretningsmuligheder" berette, at Kaj Sørensen i en artikel i Fyens Stiftstidende den 20.12.2015 bl.a. skulle have udtalt, at Østlunds bog "Dronning Ingrid" allerede efter 14 dage skulle have solgt de første 6000 eksemplarer. Bo Østlund havde som jeg, og på baggrund af dette en berettiget forventning om et fremtidigt stort salg af en anden bog om danske skæbnefortællinger i USA efter 9/11. Han skulle blive klogere, for som han skriver, oplyste Kaj Sørensen og Mellemgaards forlag ham at man kun havde solgt 500 eksemplarer af denne.\nKaj Sørensen er kendt for at gå til advokater, hvis man tillader sig at stille hans forlag i det dårlige lys, hvor det fortjener at være. Han skrev til Østlund: "Vi skal aldrig have noget med dig at gøre. Du er den største løgner vi har mødt". Og han går videre: "Vi betaler forskud, og så laver du sådan en tynd og dårlig bog. Vores bagland og jeg ønsker ikke flere mails af dig. Du er en løgner, som ikke kan stave"! Senere vil forlagsherren gå til en kendt avis (hed den mon "Koholder Tidende) for at fortælle, at Østlund har snydt Mellemgaard "så gevaldigt meget". Dette på trods af, at Bo Østlund ligesom jeg blev tilbudt yderligere udgivelser fra forlaget Mellemgaard.\nJeg selv har modtaget lignende beskyldninger og trusler fra Sørensen og forlaget Mellemgaard, hvor han påstod at jeg skulle have snydt med fondsmidlerne, som han modtog til udgivelse af bogen, og at jeg angiveligt skulle have løjet for ham m.h.t. min karriere som Grønlands- og Arktisk forsker. Hvilket motiv jeg skulle have for at snyde her når det drejer sig om tilskud til et forlag fortaber sig i det uvisse.\nI både Østlunds og mit tilfælde er det klart, at Kaj Sørensen i sin desperation overtræder straffelovens kapitel 27, der bl.a. handler om, at oplysninger, der er er egnet til at skade en person i offentlighedens omdømme kan straffes med bøde eller fængsel. § 267 siger jo da klart, at den, som krænker en andens ære ved fornærmelige ord eller handlinger eller ved at fremsætte eller udbrede sigtelser for et forhold, der er egnet til at nedsætte den fornærmede i medborgeres agtelse, straffes med bøde eller fængsel. En sigtelse fremsat eller udbredt mod bedre vidende, hvor gerningsmanden savner en rimelig grund til at anse den for sand, straffes som bagvaskelse. Både i Østlunds og mit tilfælde er information nu offentlig tilgængelig m.h.t. Sørensens injurierende udtalelser - om dette skal lede til retlige skridt er alene op til den skadesvoldte, så Sørensen skal fremover passe meget på med sine udtalelser i alt overfor mig!\nSiden vi ikke kan få økonomiske oplysninger fra Mellemgaards baggårdsforlag bliver et overslag og nogle antagelser nødvendige. Forlaget Mellemgaard har siden 1998 drevet sin dubiøse virksomhed, og man bryster sig af at udgive over 250 titler om året. Hvis hver udgivelse kræver et tilskud fra forfatteren eller fra fonde og andre sponsorer skal der ikke meget hovedregning til for at forstå, at et tilskud på mellem 10.000 og 15.000 pr. bog er en betragtelig indtægtskilde. Hvorfor kravene til hver enkelt forfatter svinger, som de gør vides ikke? Tallene er vel ikke grebet ud af den blå luft? Tilbage står så, at indtægterne samlet fra tilskuddene ligger at eller andet sted mellem 2.5 og 3.8 millioner kroner. Sørensen og forlaget Mellemgaard skal altså bruge dette beløb til trykkeomkostninger og så de øvrige temmelig symbolske handlinger, som han kalder korrekturlæsning, tykning, "grafik behandling", distribution og lancering. Det ligner allerede her en ganske pæn omsætning og potentiel fortjeneste. Oven i dette kommer så selve salget af bøgerne, som er den store ubekendte i regnestykket. Forlaget oplyser selv, at der i gennemsnit sælges 500 eksemplarer af hver titel, man udgiver. Yderligere er der renteindtægter på henlagte tilskud, afskrivninger og hvad der ellers kan konstrueres efter de sædvanlige regnskabsmæssige principper, som indgår i en årsopgørelse. Forlaget Mellemgaards regnskab er ikke umiddelbart offentligt tilgængeligt, men der er nogle andre forhold omkring forlaget, man måske ikke lige tænker over som en del af Sørensen gruppens samlede økonomi. Kigger vi på "Sørensen dynastiet" dukker der flere forhold op, når man søger efter regnskabstal på forlaget Mellemgaard.\nForlaget har adresse i Odense på Kragsbjergvej 22, 1; her deler det både fysisk adresse og e-mail adresse med forlaget Hedwig, som angiveligt publicerer pædagogisk litteratur til forskellige grundskoletrin. Forlaget Hedwigs bestyrelse og direktion består af to andre personer med navnet Sørensen. Bestyrelse og direktion består af direktør Maria Hedwig Elisabeth Sørensen, mens bestyrelsens påtegning er udført af Kurt Mellemgaard Sørensen. De reelle ejere af forlaget Hedwig er Maria Hedwig Elisabeth Sørensen og en vis Kaj Sørensen, der nu hedder Kaj Mellemgaard Sørensen.\nForlaget Hedwig sorterer under et holdingselskab ved navn M.H.E. Holding af 2008 med domicil i Askemosen 3, Åbenrå. Sammen med Forlaget Hedwig ses det også, at et andet forlag ØKNOM med samme ejerkreds er en del af selskabskonstruktionerne. Direktionen for Holdingselskabet er igen Maria Hedwig Sørensen, og bestyrelsen består af parret Kurt Mellemgaard Sørensen og Maria Hedwig Sørensen, Der deler adresse på Askemosen 3 i Åbenrå på samme adresse som H.H.E. holdingselskabets.\n"FORLAGET ØKNOM, MARIA OG KURT MELLEMGAARD SØRENSEN ApS" repræsenterer som antydet igen et personsammenfald. Det forlag udgiver angiveligt undervisningsmaterialer til merkantile uddannelser "på højeste faglige og pædagogiske niveau", og der er som med forlaget Hedwig flere holdingselskaber bag dette forlag. Bl.a. hedder et af holdingselskaberne KMLG HOLDING AF 2008 ApS og eneejeren her er - ja gæt en gang - rigtigt, det er Kaj Mellemgaard Sørensen, Lorentsvænget 20, Odense N, Næsbyh Broby. Og som rosinen i pølseenden endnu et holdingselskab bag Forlaget Hedwig og Mellemgaard (Hold ud læser) NMS HOLDING AF 2008 ApS i Haderslev med endnu en Mellemgaard Sørensen som direktør - denne gang hedder han Niels Frederik Mellemgaard Sørensen.\nNu kan man selvfølgeligt med god ret spørge, hvad dette forlagscirkus skal tjene til med tre på papiret adskilte forlag og mange holdingselskaber? Man taler blandt økonomer om "kædeselskaber". Ideen bag den sindrige konstruktion går bl.a. på, at et forlag., der når en vis størrelse, kan se en fordel i at oprette et eller flere holdingselskaber som moderselskaber og datterselskaber, der er driftsselskaber. Man kan realisere stordriftsfordele (sprede omkostningerne over så mange enheder som muligt). Man kan sprede risici og investeringer over flere selskaber, så tab kan minimeres. Hertil kommer faktureringer selskaberne imellem, altså at man kan sætte det ene selskab til at betale for en ydelse af det andet selskab. Det behøver der ikke være noget problematisk i, hvis der er tale om et job udført til den gældende pris på markedet. Problemet er naturligvis, at det kan være fristende at undgå moms eller beskatning af et eller andet ved at køre med urimelige priser. Holdingselskaber kan udvikle sig til at blive "sparebøsser", hvor overskud henlægges som kapital - i værste fald er det ikke bare told & skat der mister penge, det kan også være kreditorer, hvis et selskab tømmes med angivelige likviditetsvanskeligheder.\nForlaget Hedwig, der deler adresse med Mellemgaard, opererer i sine nødtørftige regnskaber med et begreb, man kalder "bruttofortjeneste", så det grundlag (Royalties af omsætningen) forfattere skal aflønnes efter belejligt nok forsvinder. Ifølge årsregnskabet omfatter bruttofortjenesten, nettoomsætningen, lagerinvesteringer, varer under fremstilling, "arbejde udført for egen regning" samt en række driftsindtægter og eksterne omkostninger bl.a. forbundet med distribution, lancering og forskellige overheads. Man kan altså ikke se, hvor meget omsætningen andrager, og så kan man heller ikke se, hvor meget forfatteres honorar andrager af omsætningen. Man kan heller ikke se forfatterindskud indregnet i "bruttofortjenesten". M.h.t. omkostninger får man ikke et indtryk af trykkeomkostningernes omfang, og hvordan de fordeles mellem selskaberne, der sikkert benytter samme trykkeri og de samme distributions- og marketingsformer for at realisere stordriftsfordele.\nDen overordnede almindelige regnskabspraksis i forbindelse med driften er, at man opgør virksomhedens indtægter (omsætningen), og man opgør omkostningerne, så man kan beregne sin fortjeneste ved at trække omkostningerne fra indtægterne. I bemærkningerne til regnskabet skal man så kunne se detaljerede informationer om indtægter og udgifter. Hedwigs årsregnskab for 2017 omfatter en såkaldt "bruttofortjeneste" i samme størrelsesorden som forfatterindskuddene (ca. 2,3 mio. kr.). Forlaget ØKNOM havde en bruttofortjeneste på 1,6 mio. kr.. Det er totalt umuligt at se på hvilket grundlag forfatternes honorarer beregnes dels som sagt fordi omsætningen gemmens af vejen under "bruttofortjenesten, dels også på grund af en meget lav detaljeringsgrad i regnskabet. Og hvis man vil se delregnskaber på hver bog, er der selvfølgeligt intet at hente. Tilbage står så, at forfatterne har at stole på to linjer med en salgsopgørelse, som forlaget sender ud til dem ved juletid - "take it or leave it"(!). Forlaget behøver ikke dokumentere noget som helst. Sørensen selv meddelte mig, at den slags gør man ikke hos Mellemgaard.\nSørensen selv fremturer med allehånde undskyldninger til forfattere, der er utilfredse over selv at skulle "spytte i kassen" med et indskud til Sørensens skrantende forlag. Han klynker over lave salgstal, høje omkostninger og manglende indtægter. Den slags står i skærende kontrast til hans iver med at invitere forfattere til at sende ham endnu flere manuskripter. Man tror det er løgn, men manden har spurgt mig, om ikke jeg vil sende ham flere manuskripter (!). Dette på trods af, at jeg har udtrykt stærk utilfredshed med de angiveligt lave salgstal, som jeg dels har svært ved at tro på, dels hvis de er rigtige, vil tilskrive ham pga. dårlig markedsføring. At fremkomme med den slags slet dulgte grådige tilbud tyder om noget på, at det ikke kan stå helt så slemt til, som han siger, med min bog. Hvis det ikke kan betale sig at udgive mine bøger, er sagen da soleklar. Hvorfor forsøge at tjene penge på den underskudsforretning hans forlag angiveligt skulle være? Hvorfor er bogen ikke allerede nu røget på januarudsalg, fordi den ikke kan sælges til den hidtidige pris. Skyldes det mon, at den alligevel sælger, og hvem vil i så fald smide guldægget ud på møddingen. Ikke en Kaj Sørensen for han repræsenterer ikke den samme finansielle ydmyghed, som han forventer af sine forfattere.\nHan giver sig også af med "sandheder", idet han skriver: "Bogens emne er snævert, så det er helt forventeligt, at salget har det leje, det nu engang har. Der er tale om artikler og debatindlæg om Grønland, der daterer sig tilbage fra årene 2004-06, mens flere er endnu ældre. Debat og polemik er forankret i det konkrete øjeblik, den opstår i, så derfor er det sin sag at præsentere indlæg, der ligger ti og undertiden næsten tyve år tilbage i tiden."\nIgen undrer jeg mig - det har han da vidst hele tiden, hvorfor i al verden sende mig en positiv lektørudtalelse og et tilbud om at trykke bogen, hvis jeg vel at mærke vil ansøge og skyde penge i udgivelsen? Hvorfor skulle vi overhovedet søge om en masse penge? Artikelsamlingens temaer og især forordet er om noget fortsat aktuelt i den dagsaktuelle debat på Grønland. Det er der tilkendegivelser på i Grønland og Arktiske sammenhænge generelt på trods af den er på dansk. At manden megalo-manisk skal til at gøre sig klogt på noget, han ikke ved en kæft om er barokt. Bogens temaer har beklageligvis været aktuelle i den grønlandske debat de sidste 40 - 50 år!!\nBemærkningen om, at det ikke giver mening at sammenligne den med mine tidligere udgivelser er forvrøvlet. De indeholdt også en del historisk materiale, uden at det af den grund blev uinteressant. Tværtimod er formidling af forskning til en større kreds noget, der sælger mere end videnskabelig litteratur - og desværre også mere end Sørensen har evnet at sælge!\nAt forlaget ikke har indflydelse på anmelderes reaktion på bøgerne er usandt. Man kunne skaffe sig selv et bedre renomme end det forlag Mellemgaard har. Berlingske omtaler Mellemgaard under titlen "lutter ligegyldigheder". Politiken skrev i 2016 om rapporten "Bogens og Litteraturens vilkår" hvori det konkluderes, at ingen af forlaget Mellemgaards bøger blev anmeldt. Det samme med JP, der skrev, at ingen landsdækkende avis havde én eneste anmeldelse af en bog fra Mellemgaard i 2015. Så der er et gran af sandhed i, at mange ikke gider Mellemgaards bøger. At det så går ud over mere seriøse forfattere end de, der ikke er burde udgives er sørgeligt; men indrømmet kunne jeg have sat mig bedre ind i, hvad Mellemgaard står for. Den fejltagelse må jeg tage på mig. Jeg håber andre vil tage ved lære af den.\nTilbage står kun at sige, at man er blevet så meget desto klogere på, hvad danske forlæggere kan finde på. Ydermere står spørgsmålet fortsat ubesvaret: Hvordan kan et honorar på en så angiveligt interessant bog kun andrage de ca. 1500 kr. før skat? Hvordan vil Kaj Sørensen og Mellemgaard dokumentere, at min bog kun har solgt 90 eksemplarer fordelt på 83 trykte eksemplarer og 7 e-bøger. Især det sidste er mærkeligt, hvis man ser på branchetal. I 2016 androg e-udgivelser ca. 16 % af samtlige udgivelser. I mit tilfælde var der altså tale om langt mindre relativt set? Tillid er naturligvis godt, men kontrol er bedre - og jeg for min del må indrømme, at jeg ikke tror på de informationer, jeg har modtaget fra Sørensen og Forlaget Mellemgaard. Problemet er blot det, at jeg ingen kontrolmuligheder har?\nHvem vil lave et arbejde uden at vide, hvad man kan tjene på det, og uden at vide, at man ikke kan tjekke sin "lønseddel" efter udført arbejde. Det tror jeg næppe en Kaj Sørensen selv ville gøre. Konsekvensen for manden på længere sigt er, at han ikke kan finde nogen der vil lade sine bøger udgive hos ham.\nDu anser det for usandsynligt at der kun skulle være solgt 90 eksemplarer af din fremragende bog? Og at forlaget derfor må have stukket en masse penge til side? Altså - er du ikke selv lidt ude på injurielovens overdrev?\nEnhver virksomhed har en "konstruktion." Man må sno sig (helst på lovens grund) hvis man vil have en virksomhed til at bestå. Det tror jeg også gælder for andre forlag. Er det mere odiøst når det er Mellemgaard?\nEr der ikke i den "almindelige" forlagsbranche en slags karteldannelser? Der er en hel gruppe forlag der har slået sig sammen, sådan at hvis man afleverer et manuskript til det ene, så vil et afslag gælde dem alle, da de har fælles redaktionsmøder. Det tynder dermed ud i det antal forlag man kan spørge om de vil udgive.\nMellemgaard har etableret en model der gør udgivelse til en mere realistisk mulighed. Det koster penge, javist, men det kan jo være prisen for at få et "ja" til udgivelse.\nMange er glade for at få denne mulighed. Ikke mindst dem der har mindre fokus på penge end på at få realiseret drømmen om at se sin tekst som en rigtig bog.\nDisse mennesker er du med til at afskære denne mulighed.\nFor de mindre etablerede forfattere er det ønskværdigt at have så mange udgivelseschancer som muligt. Hvis dit smædeskrift er med til at lukke forlag som Mellemgaard, reduceres disse muligheder.\nDet ser ud til at det er din personlige ambition om at tjene penge der har været drivkraften bag dine indlæg. Havde du tjent store penge, havde disse breve nok ikke været nødvendige, tør jeg gætte.\nHvorfor valgte du overhovedet Mellemgaard? Hvorfor tog du ikke Politiken, Gyldendal eller Peoples Press? Og 90 eksemplarer er da slet ikke så lidt for et værk der ikke hører til den almindelige underholdning, men stiler højere.\nEr du sikker på at andre forlag kunne have solgt flere? Det kunne Gyldendal sikkert, for deres navn tror jeg sælger i sig selv, Ikke mindst til bibliotekerne.\nFordi du ikke er tilfreds ser du gerne at andre heller ikke er det. Men hvis du har fået fonde til at betale har du jo ikke lidt nød.\nVælg et almindeligt forlag næste gang, så vil pengene strømme ind!\n#14 Gorm Winther\nFlemming Dalsgaard skriver, at jeg skulle have hævdet, at jeg "anser det for usandsynligt, at der kun skulle være solgt 90 eksemplarer af min fremragende bog?". Endvidere mener han at have læst i mine indlæg, at jeg siger, "at forlaget har stukket en masse penge til side". Derfor er jeg, som han udtrykker det selv "lidt ude på injurielovens overdrev?"\nDet mindste man må kunne forlange af en person, der kalder sig forfatter er vel, at personen kan læse og at han har forstået, hvad jeg skrev. Det lader i Dalsgårds tilfælde ikke til at have været tilfældet? Jeg har tilladt at undre mig over, at min bog kun skulle have solgt 90 eksemplarer, og jeg har spurgt til økonomien bag min bog og til økonomien i det hele taget for alle forfattere i de regnskabsdata, der foreligger, hvor det ikke fremgå hvor meget Mellemgaard-Hedwig og ØKNOM har modtaget i forfatterindskud, hvordan de hænger sammen, hvad der er af interne faktureringer og omkonteringer og hvor meget forfatterhonoraret andrager som omkostning betragtet? Jeg finder forholdene omkring den måde forfattere behandles på kritisabel, men et er kritik, noget andet er injurierende udtalelser - det kan Dalsgaard vist ikke helt se forskellen på?\nEt simpelt opslag på nettet fortæller os, at der i injuriesager kan være tale om enten en såkaldt sigtelse eller en ringeagtsytring. Sigtelser er udtalelser, hvor jeg har bevisbyrden. Altså det skulle være noget i retning af, at jeg skriver at Kaj Mellemgaard Sørensen er en bondefanger, eller at han "snyder i skat". Hvis jeg kunne bevise det, ville jeg ikke tøve med at skrive det, men det kan jeg ikke, og derfor skriver jeg det selvfølgeligt heller ikke. Jeg kan undre mig over visse ting, jeg kan stille spørgsmål, der måske umiddelbart virker retoriske, selvom de ikke er det - lige meget, er mit problem altid manglende beviser. Derfor kan jeg kun skrive i spørgende stil uden at fremkomme med beskyldninger! Til gengæld er det temmelig uheldigt, at vi ikke kan få klarhed over, hvad der sker mht. mit og andre forfatteres indtægter på bøger. Hvorfor ikke lægge tallene på bordet, så vi kan se, hvordan en indtægt er beregnet. Ikke, at dette nødvendigvis giver et retvisende billede, men det er dog et lille skridt på vejen mod en afklaring.\nSørensen selv derimod har gjort sig skyldig i en sigtelse uden at føre bevis. Han har kaldt mig "en svindler" i en personlig e-mail. At det er en personlig mail, befrier ham ikke for ansvar i.f.h.t. injurieloven. En dom ved byretten i Århus i 2002 har godtgjort, at selv personlige mails kan betragtes som injurierende.\nRingeagtsytringer kan omfatte alle typer af udtalelser f.eks. ironi og gentagelser af andres injurierende udtalelser. Man skriver selvfølgeligt ikke noget i retning af, at Kaj Mellemgaard Sørensen "slår sin kone", eller at han er en idiot. Ringeagtsytringer i dag opfattes imidlertid anderledes end tidligere, fordi man opererer med den såkaldte "almindelige tålegrænse". Polemiske indlæg kan indeholde ironi, som kan være stærkt satirisk - den slags opfattes næppe som injurierende. Det almindelige sprogbrug har undergået en forvandling: At kalde nogle for tåbe eller idiot for år tilbage blev opfattet som injurierende; det gør det ikke i dag, hvor det beklageligvis er en uomgængelig del af hverdagssproget! Der skal en del til for at man kan blive hængt op på ringeagtsytringer, og i mit tilfælde er jeg ikke gået ud over grænserne for almindelig polemik.\nI mellemtiden er der dukket nye oplysninger frem i sagen. Jeg sidder her med det budget Mellemgaard oprindeligt sendte mig. Budgettet balancerer flot ved et oplag på 750 eksemplarer og en indtægt på 186.827 kr. Prisen pr. bog er sat til 199 kr. Forfatterhonoraret skal ifølge kontrakten andrage 20% af salgsprisen ekskl. Moms. Hvis det er sandt, at den er solgt til den pris (det er den ikke jf. "price runner") skulle alene 90 eksemplarer give en omsætning på ca. 17.900 kr., og et forfatterhonorar på en femtedel eller ca. 3582 kr. Min julegave fra Mellemgaard androg 1500 kr. Spørgsmålet er så, hvad der er solgt udenom Danske Boghandleres Kommissionsanstalt [DBK], det ved alene Kaj Mellemgaard Sørensen. Hvis der er solgt mere, ser det ud til, at jeg er underbetalt allerede det første år efter udgivelsen\nDalsgaard mener, at det er en formildende omstændighed, at enhver virksomhed har selskabskonstruktioner. Det kan have ret i, men der er desværre også eksempler på uregelmæssigheder på kanten af lov og ret. Dalsgård skriver at "man må sno sig (helst på lovens grund) hvis man vil have en virksomhed til at bestå. Det tror jeg også gælder for andre forlag. Er det mere odiøst når det er Mellemgaard?", skriver han (!)\n"Helst på lovens grund", altså hvis ikke man bevæger sig på lovens grund er det i orden, blot fordi andre heller ikke overholder lov og ret. Det var dog en særpræget argumentation. M.h.t. odiøse er der kun at sige - nej det er ikke odiøst, hvis et forlag holder sig indenfor lovens rammer. Og jeg har igen kun tilladt mig at rejse spørgsmål om uigennemskuelige regnskaber og selskaber. Er det forbudt? Hvad er det Dalsgaard vil. Vil han lukke munden på mig? Må jeg minde om grundlovens §77 - den handler som bekendt om ytringsfrihed. Har Mellemgaard Sørensen og hans advokater og nu altså også Dalsgaard tænkt på denne formulering i grundloven: Enhver er berettiget til på tryk, i skrift og tale at offentliggøre sine tanker, dog under ansvar for domstolene. Censur og andre forebyggende forholdsregler kan ingensinde på ny indføres.\nMellemgaards "model", som Dalsgaard vil forsvare, tjener for mig at se til at etablere et interessefælleskab mellem forfatter og udgiver, der ikke kan lade sig gøre. Vi har at gøre med to fundamentalt modsatrettede interesser her. Forlæggeren driver en forretning og ønsker at maksimere sit resultat på bundlinjen - det hedder profit Dalsgaard! Forfatteren vil naturligvis sælge sig selv og sit arbejde så dyrt som muligt, og det vil forlæggeren af gode grund modarbejde, fordi det bliver til en omkostning og en måske usælgelig bog. Det er ganske almindelig logik, der gælder på et arbejdsmarked, hvor man køber og sælger sine arbejdsydelser! Forfatteres arbejdsmarked er ikke som det øvrige arbejdsmarked reguleret of aftaler og overenskomster, hvilket taler for at der bør etableres ordnede forhold. Så ja Dalsgaard - jeg skriver ikke gratis, selvom du synes at mene, at det burde jeg gøre, nu jeg fik en bevilling til bogen på 25.000 kr., som tilgik Mellemgaard.\nMen i mellemtiden har vi jo så altså det, man i USA kalder for "Vanity press" - forgængelighedsudgivere. Det er præcist det, vi har at gøre med her. Forfængelighedsmarkedet for forfattere appellerer til forfattere, der pyntesygt vil udstille sine påfuglefjer og er parate til at gøre det om de så skulle betale for det selv. Det er her forlæggeren kan lægge lokkemaden ud. Det er også et marked for de mere magelige, der som i mit tilfælde ikke satte sig ordentligt ind i forholdene omkring kommercielle forlag, der forlanger forfatterindskud. Man betaler altså en forlægger for at få sin bog udgivet; man giver vedkommende en eneret på udgivelsen og andel i indtægter forbundet med salget. Det er selvfølgeligt acceptabelt, hvis dele af indtægterne er kostægte - det uetiske er naturligvis, hvis forlæggeren har ekstraprofit, en slags rente eller royalty, som burde tilfalde forfatteren.\nMange forfattere på Sørensens facebookside finder dette i orden og OK med dem for det. For min skyld gerne. Det er noget vrøvl at skrive, at jeg vil afskære mindre etablerede forfattere fra at have så mange udgivelseschancer som muligt. Det trykte medie er på vej ud. I dag kan alle udgive sine bøger på nettet, uden at de nødvendigvis skal screenes af diverse smagsdommere. Man kan endda selv udgive sine bøger i enten trykt form eller som e-bog fra eget forlag. Man kan sammen med andre forfattere danne forfatterkooperativer for at sprede omkostningerne over så mange muligt, og for at få en ordentlig betaling for sit arbejde. Eller man kan, som du siger, gå til forlag der betaler bedre, og som er villige til at tage en risiko. Du har ret i at, jeg skulle have gjort det sidste eller valgt en af de andre løsninger jeg opridser her.\nSjovt Nok fortalte Sørensen mig i starten at man kun udgav trykte bøger og ikke e-bøger. Det skulle vise sig at være forkert. Hvorfor han helst vil trykke bøger fremfor at bruge den nye teknologi kan vi jo så igen kun gisne om.\nAt jeg ikke har lidt nød, er det samme som at sige, at jeg burde skrive bøger uden at få noget for det. Den lader vi stå for den taler vidst for sig selv.\n". Han synes at mene, at jeg blot skal stole på, at han taler sandt, når han siger, den kun har solgt i 90 eksemplarer."\nHvis der ikke her antydes at salget virkelig har været større og at pengene derfra så er puttet væk uden at komme forfatteren til gode - så kan det godt være at jeg har svært ved at læse.\nGorm Winther spørger hvad det er Flemming Dalsgaard vil?\nDet skal Flemming Dalsgaard gerne afsløre:\nHan kommer med et indlæg i et debatforum. Et forum hvor man lægger sine meninger op og er parat til at modtage kommentarer og bidrag fra andre. Gorm Winther kommer med alenlange svadaer, der anbefaler andre at stille sig op på hans sige i sit angreb på et forlag, som ikke har skaffet ham tilstrækkelige indtægter.\nJeg skal ikke forholde mig til sandhedsværdien af de påstande og formodninger som Gorm Winther kommer med om pågældende forlag, men jeg forholder mig til hvordan Gorm Winthers felttog virker på mig som læser. Og jeg må opfatte "felttoget" sådan at han søger sympati til et fælles felttog imod medudgiverforlag som Mellemgaard.\nOg hvad jeg så vil er at melde mig ud af et sådant felttog.\nAndre må selv vælge hvad de vil.\n#17 Gorm Winther\nFlemming Dalsgaard mener, at jeg antyder, at salget af min bog er større end den opgørelse jeg har modtaget. Til det vil jeg bemærke følgende med fare for at gentage mig selv. På baggrund af hvad en anden lignende bog om Grønland i sin tid solgte over to oplag (1000 eks. Ekskl. fri- og anmeldereksemplarer) undrede jeg mig over det lave salgstal. Jeg havde derfor en del skriv frem og tilbage med Forlagschef Kaj Mellemgaard Sørensen, hvor jeg bl.a. gjorde opmærksom på, at der kan være tale om en fejl. Den gang afviste han dette, og henviste til DBK, hvorfra opgørelsen på 90 eksemplarer stammer. Jeg spurgte til detaljerede opgørelser m.h.t. indtægter og omkostninger, men blev afvist med en begrundelse "at det gjorde man ikke". Altså syntes han åbenbart, at jeg blot skulle stole på ham. Tillid er en god ting og den kan opbygges hvis man kender hinanden - jeg har ikke opbygget et sådant tillidsforhold. Derfor kan jeg heller ikke uden videre have den tillid, når man ikke vil dele information med mig\nI betragtning af jeg har copyright på bogen vil jeg nok mene jeg har ret til at se hvordan økonomien bag den er skruet sammen. Jeg skal ikke udelukke, at de salgstal han henviser til er korrekte, men de omfatter alene DBK og de angivne stykpriser varierer voldsomt i opgørelse. Om end DBK dækker en stor del af omsætningen på det danske marked kan det ikke udelukkes, at der er solgt bøger udenom DBK. Sammenholdt med Price Runners lister over billigste stykpriser og det oprindelige budget på bogen, er der noget, der ikke stemmer. Og det har jeg altså til Flemming Dalsgaards forargelse tilladt mig at anholde. Jeg kan se der er uoverensstemmelser. Jeg udtaler mig ikke om, at pengene "puttet væk uden at komme forfatteren til gode". Det er kreativ fortolkning fra Dalsgaards side. Når jeg imidlertid ikke kan få svar på de mange spørgsmål, jeg rejser, opstår der naturligt nok en mistanke, som uberettiget eller ej kun kan aflives ved at jeg får adgang til faktuelle oplysninger. Så jeg gentager - lad os se tallene!\nDalsgaard bagatelliserer mine indlæg ved at kalde dem "alenlange svadaer". Det er jo ikke min skyld, at der er så mange tvivlsspørgsmål, og jeg hverken påstår eller formoder noget som helst. Jeg stiller spørgsmål som foreløbigt står ubesvarede.\nJeg hilser naturligvis Dalsgaard indlæg velkomment, ligesom alle andre indlæg på fyldepennen.dk og NewPub. De indlæg jeg har modtaget har imidlertid med Dalsgaard som undtagelse enten været konstruktive, eller de har bakket mig op. Andre har haft lignende oplevelser, som de jeg beskriver\nJeg kan ikke lægge salgsopgørelsen og Mellemgaards oprindelige budget op her. Men jeg har lagt det op på min egen hjemmeside. Sehttp://www.gormwin...er51.dk/438204670\nUdover dette har jeg naturligvis en kontrakt med forlaget. Alle oplysninger inklusive e-mails er gemte, og jeg deler gerne materialet med interesserede..\nSe i øvrigt:https://www.facebo...om/groups/newpub/\nAltså - Gorm Winther:\nHvis jeg må citere:\nPå baggrund af hvad en anden lignende bog om Grønland i sin tid solgte over to oplag (1000 eks. Ekskl. fri- og anmeldereksemplarer) undrede jeg mig over det lave salgstal. Jeg havde derfor en del skriv frem og tilbage med Forlagschef Kaj Mellemgaard Sørensen, hvor jeg bl.a. gjorde opmærksom på, at der kan være tale om en fejl. Den gang afviste han dette, og henviste til DBK, hvorfra opgørelsen på 90 eksemplarer stammer. Jeg spurgte til detaljerede opgørelser m.h.t. indtægter og omkostninger, men blev afvist med en begrundelse "at det gjorde man ikke".\nOm end DBK dækker en stor del af omsætningen på det danske marked kan det ikke udelukkes, at der er solgt bøger udenom DBK.\nDu kan ikke løbe fra at du mistænker salget for at være større end det antal bøger som du har fået oplyst. Og at indtægterne fra dette mersalg så må være gået din næse og tegnebog forbi.\nJeg hverken vil eller kan forholde mig til hvad der er et sandt eller blot sandsynligt salgstal, men ønsker du ikke at dine ord bliver opfattet på den måde (at pengene fra sådant mersalg er havnet et andet sted), bør du formulere dig anderledes.\n#19 Gorm Winther\nJeg skal ikke gentage hvad jeg skrev det er spildte ord på Ballelars. Jeg mener at jeg har ret til dokumentation på økonomien bag min bog. Om det kan forklares med en fejl, om det er rigtigt den kun har solgt 90 eks eller om pengene er endt i Sørensen dynastiets kasse er liggegyldigt. Jeg har i dag bedt Sørensen om et revisorpåtegnet regnskab. Vi får se om han svarer. Debatten med Dalsgaard er herefter slut fra min side.\nJamen så får jeg da det sidste ord!\nNår du vil have et revisorpåtegnet regnskab (hvilket jeg håber du får held med) så viser det jo bare at det er alt andet end ligegyldigt.\nOg jeg vil tilføje at tillid i forlagsbranchen altid har været en vigtig ting. Jeg håber at Gorm Winther får et tilfredsstilende svar på sin henvendelse og at hans forlag kan trænge igennem med en forklaring så ingen fremover får grund til at tvivle på at man efter underskrevet kontrakt kan få forrettet udgivelsesforretningen sådan at der kun yderst sjældent bliver brug for at involvere andre instanser som revisorer og sagfører.\n#21 Gorm Winther\nDebatten om Forlaget Mellemgaard kører videre med mine kritiske bemærkninger i en kronik offentliggjort d. 9/2 i Berlingske Tidende. Senere fulgte Berlingeren op med en artikel søndag d. 18/2.\nI øvrigt henvises til min webside:\nDet må på det bestemteste frarådes at anvende dette forlag, fordi man konsekvent hos mellemgaard overtræder ophavsretsloven §57 stk. 1, der siger: "Hvis ophavsmandens vederlag afhænger af erhververens omsætning, salgstal eller lignende, kan ophavsmanden kræve, at der sker afregning mindst én gang om året. Ophavsmanden kan ligeledes kræve, at afregningen ledsages af fyldestgørende oplysninger om de forhold, der har ligget til grund for vederlagsberegningen."\nMellemgaard nægter konsekvent at give fyldestgørende oplysninger jf. Kaj Sørensens bemærkninger i artiklen i Berlingeren - hvorfor dette hemmelighedskræmmeri er nødvendigt får indtil videre stå hen i det uvisse.\nForlaget har ultimo 2017 fremsendt honoraropgørelse og har dermed givet de fornødne oplysninger om salget. Forlaget har derfor ikke pligt til at fremsende revisorpåtegnet regnskab og henviser til Ophavsretshavsloven § 57, stk. 2. Heri fremgår det, at du har ret til, for egen regning, at lade en registreret eller statsautoriseret revisor gennemgå regnskab, bogføring m.v. \n#23 Gorm Winther\nJf samme Ophavsretshavslov § 57, STK 1 har forfattere netop ret til at modtage fyldestgørende oplysninger om bogens økonomi.\nSom bemærket af forfatterforeningens formand i Berlingske gælder det da især, når forfattere selv skyder penge ind i et udgivelsesprojekt.\nHvad skal jeg i øvrigt som cand. oecon med en revisor, der har mindre uddannelse indenfor dette fagområde, end jeg har.\nNår jeg siger, at de fremlagte regnskaber ikke kan godkendes, kan de ikke godkendes. Det har intet med ordentlige reviderede regnskaber at gøre at sende 5 - 10 udokumenterede linjer. Det vil enhver ordentlig revisor give mig ret i.\nFordi, at du har en anden holdning er den jo mere korrekt end min!\nDu er jo altid velkommen til et møde på forlaget og få en uddybende snak i stedet for at fortælle usandheder her på tråden. Dine lange tekster gør tingene jo ikke mere korrekte, men derimod mere usande. Forlaget har heldigvis flere tilfredse forfattere uanset, hvor meget der er solgt af deres titel, end vi har sådan en sur forfatter som dig.\nGorm Winther har skrevet bogen DANSKER - LUK DØREN FORSIGTIGT EFTER DIG! Lad os få noget debat om bogen!\nDette sidste forslag kunne så øge salget. Men det ville måske så skabe øget tilfredshed hos såvel forfatter som forlag?\nDer er i hvert fald et meget stort antal forfattere og titler i deres katalog.\nDet tyder vel på en vis velvilje overfor nye navne?\nDet virker bare lidt sært at folk ser sig så sure på Mellemgaard.\nMan accepterer den klassiske forlagsmodel, hvor forlaget lægger ud for det hele.\nMan accepterer også selvudgivelsen, hvor man selv betaler det hele.\nMen Mellemtingen - hvor forlaget betaler noget, og forfatteren betaler noget - den ser nogle som helt odiøs.\nNye forfattere har mere end noget andet behov for muligheder. Og Mellemgaard er en mulighed blandt andre.\nDebatten Erfaringer med forlaget Mellemgaard er startet 30/09-2016 16:12 af Svend L og er placeret under Bøger, forlag og litterært.\n4 måneder, 29 dage siden · Cath Brown\n5 måneder, 5 dage siden · Provenceflemmin...\n5 måneder, 8 dage siden · Ansu\n5 måneder, 20 dage siden · dino\n6 måneder, 25 dage siden · Stenfisker\n7 måneder, 2 dage siden · Savanti\n7 måneder, 9 dage siden · knudkp\n7 måneder, 24 dage siden · AnnaPigen3\n8 måneder, 1 dag siden · JesperSB\n8 måneder, 6 dage siden · MariaMolgaard\n8 måneder, 22 dage siden · Engbo\n9 måneder, 8 dage siden · Allimacc\n9 måneder, 8 dage siden · Den Lianer Gois...\n9 måneder, 18 dage siden · Savanti\n9 måneder, 18 dage siden · Henrik German Q...\n9 måneder, 20 dage siden · Kåemer\n9 måneder, 27 dage siden · HeleneB\n9 måneder, 29 dage siden · MariaMolgaard\n10 måneder siden · MariaMolgaard\n10 måneder, 3 dage siden · Dmitri Burdykin\n10 måneder, 4 dage siden · Blækhuset\n10 måneder, 13 dage siden · MariaMolgaard\n10 måneder, 13 dage siden · Engbo\n10 måneder, 27 dage siden · Inghard\n10 måneder, 29 dage siden · Dahlenborg\n11 måneder, 7 dage siden · Nicolas Jessen\n11 måneder, 20 dage siden · Mons1957\n1 år, 1 måned siden · HeleneHK\n1 år, 2 måneder siden · Andreas9000\n1 år, 5 måneder siden · Aurelian\n1 år, 7 måneder siden · Michael But\n5 år siden · thevoid\n5 år siden · Gryphon\n6 år siden · Steffen K\n6 år siden · Mikki Tjikki\n7 år siden · metaDrøm\n7 år siden · Humlebi\n7 år siden · Dizzy76\n7 år siden · Project\n7 år siden · sofiesverden\n7 år siden · leak\n7 år siden · ladyMatic\n7 år siden · LarsN\n8 år siden · Piscator\n8 år siden · PRESMA


Hvad skal man gøre med en brugt sofa\nDet er ingen hemmelighed, at det kan være svært at slippe af med en brugt sofa eller sovesofa. Polstrede møbler finder måske ikke mange takers, især når det er beskadiget, revet eller plettet. Det kan være frustrerende at tænke på, at du engang betalte gode penge for et møbel, der nu ikke synes at have nogen interesse for dig eller nogen anden.\nDesværre med undtagen læder, polstrede møbler kan forringes meget ved brug, og det kan ofte være svært at slippe af med det, selv når du ikke ønsker at tjene penge.\nSom det viser sig, er der faktisk masser af muligheder for at slippe af med en uønsket sofa, inden du blot sender den til lossepladsen.\nSelvom det er svært at sælge brugte polstrede møbler på en loppemarked eller værftssalg, det er ikke umuligt. I høj grad afhænger det af stykkets tilstand. Overvej kun at sælge, hvis det er i rimelig form. En god måde at måle tilstanden på er at forestille sig, hvis bordene var vendt, vil du gerne købe den?\nHvis du føler din sofa er i god nok form,\nfå det renset professionelt, før du holder dit salg. Det henter måske ikke store penge, men det sælges lettere, og hvis du har mulighed for at transportere sofaen til alle, der køber det, vil det gå langt med at lokke en køber til at tage det.\nHvis du har mange varer at sælge, kan et garagesalg være et godt sted at sælge din sofa, da et sådant salg normalt trækker en god skare mennesker på udkig efter præcis denne slags tilbud.\nPlacer sofaen i et Rummage -salg\nOvervej at placere din brugte sofa i en kirke, et forsamlingshus eller et skoletøjssalg. Din deltagelse kan indebære lidt mere end at trække den dertil, hvilket eliminerer enhver bekymring for at organisere et salg på egen hånd. Overvej dette, hvis din sofa tilfældigvis er den eneste vare, du skal sælge.\nPlacer en annonce online\nDer er mange online ressourcer, der kan hjælpe dig med at slippe af med din brugte sofa. Craigslist, eBay og www.freecycle.org er nogle af dem. Online opslagstavler i nabolaget, f.eks. NextDoor, tilbyder også steder, hvor du kan sende din meddelelse. Du kan enten prøve at sælge den til et rimeligt gebyr eller give den væk gratis.\nGlem ikke at nævne, om du kan levere sofaen, eller om køberen skal afhente den. Hvis det er muligt, skal du poste et foto, der viser din sofa sammen med opslaget.\nSkift den gamle sofa med en ny\nNogle butikker tager din gamle sofa, hvis du er købe en ny sofa fra dem. Det er altid værd at spørge. Det er muligt, at de vil give dig en dollar -kredit i forhold til omkostningerne ved dine nye møbler, eller de kan simpelthen gå med til at fjerne den gamle sofa som et incitament til at købe nye møbler.\nEn brugt sofa, der er godt konstrueret og i anstændig form, er mere tilbøjelig til at være af interesse for butikken, da de muligvis kan videresælge den. Nogle butikker kan genbruge de materialer, der bruges i sofaen, mens andre ganske enkelt sender det til lossepladsen.\nSpørg venner og familie, om de har brug for din sofa. Chancerne er, at nogen måske, især hvis de snart har en ung forsker på vej til college, eller hvis de kender til folk, der søger at indrette en første lejlighed.\nReklamer for universitetsstuderende\nHvis du bor i en universitetsby, kan universitetsstuderende være dine bedste takers. Studerende er altid på udkig efter møbler det er billigt eller gratis. Udstationering af en meddelelse på en offentlig opslagstavle i en lokal virksomhed eller på et online forum, der betjener et universitetssamfund, kan være den bedste måde at få dit budskab set på.\nDoner til en velgørende organisation\nVelgørende formål som Goodwill, Frelsens Hær eller Saint Vincent DePaul kan være ivrige efter at tage dine møbler af dine hænder. De fleste velgørende formål vil arrangere afhentning fra dit hjem og endda give dig en kvittering, du kan bruge, når du specificerer velgørende fradrag på dine selvangivelser. Faglige/tekniske skoler kan tage gode møbler, der har brug for reparation eller ombetrækning, for at give deres elever praktiske muligheder.\nKontroller, om du har møbelbanker i din by. De vil også hive din sofa væk, give dig en skattekvittering og finde et nyt hjem til dit uønskede stykke. Du kan også overveje at donere til et krisecenter for hjemløse, dit lokale teater eller skole.\nFå det trukket væk\nPrøv alt, hvad du kan, for at forhindre møbler i at gå til en losseplads, men hvis din sofa er stærkt beskadiget og ikke kan repareres, skal den tages væk.\nRådfør dig med din by, før du disponerer over den på egen hånd. Mange byer har tjenester til at trække dine varer væk, nogle gange mod betaling. I nogle byer bliver brugte møbler genbrugt af afdeling for fast affald, hvilket er bedre end at sende det til en losseplads.\nKøb en god sofa og vedligehold den\nSelvom det måske er for sent for sofaen, du nu forsøger at slippe af med, er der nogle trin, du kan tage i fremtiden for at gøre tingene lettere for dig selv:\nKøb en god sofa i kvalitet: Dette skulle mindske dit behov for at slippe af med det når som helst snart. Hvis du har brug for at sælge det af en eller anden grund, vil du være i stand til at finde flere takers på grund af dets høje kvalitet.\nPas godt på din sofa: Det vil vare længere og skulle være lettere at sælge, når du skal gøre det. Reparer møbler, så snart det har brug for det for at sikre, at det holder længe.\nOvervej at ompolstre: Dette fungerer muligvis ikke for alt, men hvis du har en sofa i god kvalitet med en robust ramme, ompolstring er bestemt en mulighed. Kombineret med alle nødvendige strukturreparationer giver ompolstring dig en sofa, der er praktisk talt ny.\nBrug slipcovers: De ender ofte med at være billigere end ompolstring og kan specialfremstilles eller købes klar til brug.\nSådan reduceres allergier med de rigtige møbler\nHistorien og brugen af rustikler\nFordele og ulemper ved brug af CFL'er


CircuPress: E-mail til WordPress er endelig her! | Martech Zone\nCircuPress: E-mail til WordPress er endelig her!\nMandag, November 11, 2013 Tirsdag Juni 17, 2014 Douglas Karr\nFor omkring tre år siden sad Adam Small og jeg på vores yndlingscafé, og han nævnte, hvor vanskelige e-mail-tjenesteudbydere var at integrere med. Jeg havde arbejdet hos ExactTarget som integrationskonsulent, så jeg var fuldt ud klar over udfordringerne. Adam og hans kone grundlagde Agent Sauce, en ejendomsmarkedsføringsplatform, der var vokset og sendte titusinder af e-mails om ugen. Problemet var, at e-mail-tjenesteudbydere altid syntes at bygge deres integrationsfunktioner efter behov eller som en eftertanke for deres brugergrænseflade.\nVi begyndte at grave og lave nogle undersøgelser og fandt ud af, at der var flere bulk -e -mail -udbydere derude, selv Amazon havde startet en, men prisen og kompleksiteten var simpelthen ikke det værd. Da e -mailmarketing blev en prioritet for de brugere, som Adam havde, blev han mere og mere afhængig, brugte mere og blev mere modløs. Så han besluttede at begynde at bygge sit eget! Omkring et år senere sendte Adams platform ud af sin egen MTA (Mail Transfer Agent). Adam byggede også sin egen bounce management og kliksporing oven på det! Og hans leveringsdygtighed var på niveau med alle de platforme, han tidligere havde arbejdet med.\nPå det tidspunkt begyndte vi at brainstorme, hvordan vi kunne udnytte den infrastruktur, han havde designet til en bredere brug. Med Martech Zone's abonnentvækst vokser til 100,000 abonnenter, vi brugte en del penge på vores e -mail -leverandør og var heller ikke alt for glade. Vi skulle administrere to systemer, et til at skrive indhold og et til at styre abonnenter og indhold. Hvorfor kunne vi ikke bare køre det hele fra WordPress?\nVi kunne ... og WordPress var kommet langt i disse år. Nøglen til muligheden var tilføjelsen af brugerdefinerede posttyper. Brugerdefinerede posttyper gjorde det muligt for os at lave en type kaldet e-mail og brug standardindholdsstyrings- og skabelonsystemet til at oprette e-mailen. Adam tog sin infrastruktur, som nu var optimeret til skalerbarhed, og vi gik på arbejde med pluginet! Så brugeren kunne bruge pluginet til at oprette og administrere indholdet, og CircuPress kunne styre afsendelse, sporing, afvisningsadministration, abonnementsadministration og andre opgaver.\nDa vi begge havde dagjob, tog pluginet sin vej. Adam arbejdede på det, jeg arbejdede på det, Stephen omskrev det, og vi testede, testede, testede og testede mere og mere. Vi indsendte pluginet til WordPress i sidste uge, og de gav nogle gode råd. I sidste uge omskrev Adam nogle vigtige dele af skabelonen, og vi indsendte igen fredag. Det tog ikke lang tid, før vi fik den nyhed, vi ønskede ... WordPress godkendt CircuPress. Vi mener, at vi er den eneste e -mail -udbyder, der er bygget specielt til WordPress!\nVi har tilføjet nogle meget unikke funktioner. Plugin'et har integrerede widgets til abonnementsformularer, genveje og funktioner. Plugin'et offentliggør automatisk dine e -mails på dit websted - så din online visning er lige på dit eget websted! Daglige og ugentlige e -mails automatiseres og går ud, når du har nyt indhold. En virkelig cool funktion er, at indlejrede videoer erstattes med skærmbilleder og afspilningsknapper, så halvdelen af e -mail -klienter, der ikke afspiller billeder, stadig giver læseren mulighed for at klikke på videoen for at afspille den. Flere funktioner kommer rundt om hjørnet til det!\nTræt af at rode med dyre e-mail-leverandører og vil virkelig udnytte dit indhold? Tilmeld dig CircuPress i dag! Vi konverterer allerede abonnenter på denne blog til CircuPress ... sørg for at abonnere, og du vil se, hvor flotte de ser ud.\nSe dine e-mail-kampagner\nSend en e-mail efter behov\nOpsæt din konto og planlagte afsendelser\nTilpas din skabelon\nTilpas din skabelonkode\nSe din skabelon\ntags: e-mail til wordpresse-mail marketing wordpressnyhedsbrev til wordpresswordpress e-mailwordpress e-mail-pluginwordpress nyhedsbrevwordpress nyhedsbrev pluginwordpress-abonnent-plugin\nPostano udvikler Sports Social Media Command Center\nNovember 14, 2013 på 10: 43 AM\nHej Douglas, gode nyheder! Tak, dette lyder virkelig som en fantastisk funktion, og jeg abonnerer sikkert og kigger.\nDecember 22, 2013 på 7: 21 PM\nTillykke. Det ser meget, meget fristende ud ... Men hvad sker der med min egentlige AWeber-base? Kan jeg flytte det til din platform?\nI øvrigt. På forsiden af CircuPress er der en tekst med titlen "CircuPress navngivet Must-Have Business WordPress-plugin til e-mail!" og der står der "WordPress er blevet navngivet i top 6 af must-have WordPress-plugins". Jeg gætter på, at du ville sige "CircuPress er blevet navngivet ..."\nDecember 22, 2013 på 8: 26 PM\nTak @guillermoziegler: disqus! Afhængigt af hvordan du bruger AWeber. Hvis du bare bruger AWeber til at sende din daglige eller ugentlige e-mail, så ja - du kan importere dine abonnenter (5,000 hver e-mail). Og tak for rettelsen - jeg har opdateret siden!\nDecember 23, 2013 på 12: 21 PM\nOg et andet spørgsmål ... Kan jeg opgradere / nedgradere min plan efter behov?\nDecember 23, 2013 på 12: 27 PM\nVi arbejder på fakturering lige nu - ja, absolut!


Datsun er en bilfabrikant, som blev grundlagt i 1936 i Tokyo, Japan. Datsun er en del af Nissan koncernen, men i 1986 ophørte Nissan produktionen. Dog valgte Nissan at relancere Datsun i 2013, hvilket viste sig at blive en stor succes. Relanceringen af Datsun betød, at der kom lavpris biler på markedet. De to modeller, som blev relanceret, hedder Datsun Go og Datsun GO+, og bliver stadig produceret den dag i dag. Sidenhen er der kommet 4 nye Datsun modeller.\nDen nyeste model hedder Datsun Cross, og blev lanceret i 2018. Datsun Cross er en crossover version af Datsun Go+, som er udstyret med automat- eller manuelt gear, samt dual airbags og Vehicle Dynamic Control (VDC).\nDatsun er i dag blevet brandet, som er fantastisk til at designe og producere lavpris biler i mange forskellige modeller. Du kan blandt andet få Datsun som hatchback og sedan, der er altså noget for enhver type.


Alle Mette Blomsterbergs bageforme og tilbehør. - emmers.dk\nListe over varer fra producent Blomsterbergs.\nMette Blomsterbergs bageserie - Blomsterbergs sanselige univers.\nI Mette Blomsterbergs bageserie har Mette Blomsterberg nøje udvalgt alle produkterne så det lever op til hendes høje krav til kvalitet, da de rigtige produkter er halvdelen af arbejdet.\nMette Blomsterberg er uddanne konditor fra det landskendte Kransekagehuset i Ny Østergade i København. Som ung konditor vandt hun bronze medalje ved VM i 1992 i Portugal.\nI en årrække var Mette Blomsterberg chefkonditor på den kongelige skydebane "Sølyst" men i 1995 åbnede hun egen café i Ny Carlsberg Glyptoteket smukke lokaler og i den periode udgiver hun også flere af de dejlige kage og bage bøger.\nI 2010 lærer vi Mette Blomsterberg at kende på TV og i 2011 åbner hun egen butik i Grønnegade i København.\nMette Blomsterberg har nøje udvalgt en lang række bage tilbehør - kendt som Blomsterbergs sanselige univers - til de mange der holder af at hjemme bage og lave lækre desserter.\nBlomsterbergs værdier er baseret på passionen for det søde, sanselighed, forkælelse og nydelse.\nBlomsterbergs vision er med faglighed og stolhed at værne om god kvalitet som bidrag til vores liv.\nBlomsterbergs målsætning bygger på værdier som sund fornuft, passion, nærvær og ærlighed.\nBlomsterbergs dejskraber i...\nSkønne dessertglas fra Mette Blomsterberg.\nBlomsterbergs fast chokoladeform.\nFaste chokoladeforme til hjemmelavet chokolade med roser.\nFaste chokoladeforme til hjemmelavet chokolade. Hjerteform.\nKagespade og kagekniv fra Mette Blomsterberg.\nPraktisk tesi i silikone.\nUdstikkersæt fra Mette Blomsterberg.\nDejskraber fra Mette...\nRigtig lækker dejskraber i silikone - blød og fleksibel.\nFirkantet kagering til...\nJusterbar kagering til firkantede kagebunde.\nMette Blomsterberg bagevægt...\nMette Blomsterberg gryde i...\nKobber gryder i flere størrelser der virker på alle typer komfur.\nMette Blomsterberg kobber gryde....\nBlomsterbergs kobber gryder virker på alle typer komfur.\nAppelsin juice presser med håndtag.


Kor72-bogen 7 og Et lysår - En stjerne.\nTine Ohrt Højgaard er velbevandret i 80'er musik og har arrangeret sangen for kor.\nKlik her for at høre Ud under åben himmel på Spotify (sign up free, hvis du ikke har konto; YouTube har desværre pt. fjernet al dansk musik omfattet af kodaaftaler, pga. uoverensstemmelser).\n+ - Det er i dag et vejr Click to collapse\n- et solskinsvejr. Den forelskede kvinde hilser foråret velkommen. Hun køber hyacinter og jubler sin glæde ud.\nLudvig Holstein har skrevet digtet, og Poul Schierbeck har skrevet melodien, der sammen med teksten får sangen til at svæve som lyse minder. Det er indbegrebet af sol og forårsglæde.\nKorarrangementet har Svend S. Schultz skrevet. Svend S. var elev af Schierbeck og er en af de mest elskede korværks-komponister i Danmark. Svend S. Schultz har en fin fornemmelse for stemmer, og mange kor har hvert år 2 af hans klassikere på repertoiret: Yndigt dufter Danmark og Midsommersang (Nu går midsommer ind i Danmarks stue).\nDet er i dag et vejr er er en folkekær melodi, og Kim Larsen står for en af de populære indspilninger af sangen og har medvirket til, at mange sidenhen synger den uden Schierbecks punktering i 2. sidste takt.\nmed DRs Pigekor i en udgave for lige stemmer fra 2014, hvor koret dirigeres af Michael Bojesen.\nDu kan også klikke her og læse mere om sangen på Højskolesangbogens hjemmeside.\n+ - Stille mirakler Click to collapse\nStille mirakler når mennesker mødes! Sådan indledes sangen Stille mirakler, som Kor72 og Syng fik skrevet i 2018 i forbindelse med projektet Stemmer Bygger Bro i Aarhus Festuge. Teksten er af Iben Krogsdal - musik og arrangementer af Niels Nørgaard.\nSangen beskriver på smukkeste vis, hvordan vi kan bygge bro mellem hinanden, særligt når stemmerne mødes. I sidste vers beskrives det således:\nNår sprogene mødes i byen kan nye ting gro\nså løfter vi livssangen sammen på stemmernes bro!\nIben Krogsdal er tekstforfatter og har skrevet mange sange, særligt salmer.\nNiels Nørgaard er i korkredse ikke kun kendt som dirigent og som sanger i vokalgruppen Basix (1996 – 2017), men også som en flittig arrangør af korsatser, bl.a. til DRs kor.\n, når Kor-Danmark synger den i en video-udgave, som Kor72 og Syng fik lavet under den lukkede coronatid.\n+ - Farvernes landskab Click to collapse\nHer er helt fladt. Så langt øjet rækker og man kan se milevidt omkring. Til gengæld er himmelen høj og hvælvet. Det er her i Vadehavet fuglene samler sig, når de om efteråret trækker sydpå til de varmere lande. Det er også her, med udsigt til vadehavet at digteren Jens Rosendal bor. Han har skrevet mange sange om vadehavet og han er den digter der har flest sange med i højskolesangbogen.\nKomponist og trompetist Valdemar Rasmussen komponerede i 1994 en melodi til en film der blev lavet om maleren fra marsken, Emil Nolde (I Noldes landskab). Senere ønskede han, at Jens Rosendal skulle skrive et nyt digt til den allerede komponerede melodi. Jens Rosendal fortæller selv, at han godt kunne lide mange af Emil Noldes malerier, men at digtet ikke alene er inspireret af maleren, men ligeså meget af det udsyn og alle de farver, han hele tiden selv møder, når han opholder sig i naturen ved Vadehavet.\nDa musikken er komponeret før teksten, er digtet naturligvis også inspireret af Valdemar Rasmussens rolige komposition, der oprindeligt blev skabt på trompet. Jens Rosendal lod sig inspirere på en måde, hvor digtet skulle følge rytmen i melodien, som blev til rytmen i Vadehavet. Farvernes landskab beskriver den forvandling landskabet omkring ham gennemgår i løbet af et døgn. På samme tid kan den også læses som livets cyklus, hvor sommermorgenen er en allegori for det, der venter os efter døden – paradiset! Ifølge digteren handler sangen både om det enkelte menneske og det store fællesskab, om livet og evigheden. Farvernes landskab er med i højskolesangbogens 18. Udgave.\nValdemar Rasmussen er selv vokset op ved vadehavet i Tønder.\nSatsen er arrangeret for kor af guitarist Uffe Steen\nmens Sønderjysk Pigekor synger Valdemar Rasmussens melodi.\nMelodien kan også høres her med Rasmus Skov Borring på Spotify (sign up free, hvis du ikke har konto; YouTube har desværre pt. fjernet al dansk musik omfattet af kodaaftaler, pga. uoverensstemmelser)\nKlik her og læs mere om Farvernes landskab på Højskolesangbogens side.\nI Kor72-BOGEN 5 (den orange) kan I finde en anden af Jens Rosendals vadehavssange, Rylerne, som Erling Kullberg har sat i musik og arrangeret for kor.\n+ - Nu sænker Gud sit ansigt over jorden Click to collapse\nTekstforlægget er igen af Tove Ditlevsen, denne gang fra digtsamlingen Pigesind (1939).\nDet er en aftensalme, hvor Gud selv bøjer sig ned over sin jord med kærlighed, konkretiseret i det bankende hjerte. I salmen er det ikke bekymringen, men tilliden, der dominerer.\nTeksten har inspireret flere komponister. Det nye salmebogstillæg 100 salmer fra 2013, bringer salmen med tre forslag til melodier, komponeret af Christian Dyrst, Jakob Lorentzen og Lisbeth Eilrich Iversen. Og i samlingen 6 enkle danske sange har Pelle Gudmundsen-Holmgreen sat musik til tre tekster af Tove Ditlevsen, deriblandt Nu sænker Gud sit ansigt (her under digtets titel Forårsnat).\nI den kommende Kor72 bogen 7 er det Christian Dyrsts melodi og arrangement vi har valgt at tage med.\nHerunder kan du høre Det Fynske Kammerkor, dirigeret af Alice Granum, der synger hans arrangement.\nHør satsen på Spotify - klik her\nHar du ikke Spotify, kan du i stedet klikke her\n+ - Så tag mit hjerte Click to collapse\nSå tag mit hjerte er et af de meget kendte og brugte digte af Tove Ditlevsen. Det er fra digtsamling Lille verden fra 1942. Samlingen beskæftiger sig med erindrings- og depressionstemaer, som behandler faserne i kvindens liv samt kærligheden og angsten for at miste sin elskede.\nI 2007 komponerede Michael Bojesen melodi til Tove Ditlevsens gribende tekst og arrangerede den for pigekor. Den er blevet en kendt og elsket melodi, og sunget til mange af livets store begivenheder.\nSenere er sangen kommet i arrangement for blandet kor og klaver og blandet kor a cappella og Michael Bojesen har omarrangeret den særligt til Kor72 bogen 7.\nKlik her og hør DR Pigekoret synge Så tag mit hjerte, dirigeret af Michael Bojesen (hvis du ikke har konto på Spotify, kan du oprette en gratis konto, sign up free; YouTube har desværre pt. fjernet al dansk musik omfattet af kodaaftaler, pga. uoverensstemmelser).\n+ - Peace Click to collapse\nEndnu en perle fra Sverige, denne gang af Martin Åsander, med et strejf af hilsen fra komponisten til Knut Nystedts kormusik. Teksten er fra Johannes Evangeliet: Fred efterlader jeg jer (kap. 14:27).\nSatsen Peace er af nyere dato, udgivet i 2015 og den eneste i Kor72 bogen 7 på engelsk.\nMartin Åsander er født i 1987. Han er organist og komponist og er et interessant musikalsk bekendtskab med sine mange stemningsfulde korsatser, hvor han bl.a. ligesom Anna Cederberg er blevet inspireret af Pär Lagerkvists digtsamling Aftonland. Bliv evt. inspireret til at synge andre af Martin Åsanders værker her.\nMange kor vil helt sikkert have mulighed for og glæde af at synge Peace - lyt med her, hvor Gary Graden (dirigent på Askovstævnet i 2019) dirigerer Storkyrkan St Jacobs Vokalensemble.\n+ - Nu är det sommarmorgon Click to collapse\nVi vender blikket udenfor Danmarks grænser til vores naboland Sverige.\nAnna Cederberg-Orreteg komponerede i 2001 en lille samling Skisser, som er fire a cappella-sange for blandet kor.\nNobelprismodtageren Pär Lagerkvists sidste digtsamling Aftonland (1953) er det poetiske tekstforlæg.\nDen første af disse sange hedder Nu är det sommarmorgon. Sangen er tilegnet den danske kordirigent Mogens Dahl, og er skrevet i et iørefaldende svensk tonesprog.\n. Bemærk, at indspilningen her rummer alle fire Skisser; Nu är det sommarmorgon er den første og spiller indtil 1:42.\n+ - Fædrelandssang / Du danske mand Click to collapse\nSys Bjerre er en anden ung sanger, der med sine skarpe tekster og iørefaldende popsange også bringer små kommentarer til sin samtid og omgivelser.\nDu danske mand eller Fædrelandssang leger med danskheden og flaget. Sangen er inspireret af Sys Bjerres far, der ”altid er god til at krumme tæer, når Danmark gør sig uheldigt bemærket”, men det behøver man måske ikke altid, som hun synger i nummeret.\nI 2015 deltog Kor72 med et stort kor til en Gallakoncert med Odense symfoniorkester til følgende tema: Carl Nielsens univers fortolket på ny - nulevende sangskrivere, komponister og tekstforfatteres bud på en nyfortolkning af Carl Nielsen.\nSys Bjerre deltog dér med sin Fædrelandssang akkompagneret af kor og orkester. Udgaven i Kor72 bogen 7 er fra det projekt, i et forenklet arrangement af Søren Birch.\n+ - Sommermorgen og Aften Click to collapse\nUnder temaet morgen og aftensange, har Søren Birch indrammet dagen med følgende to satser til den nye Korbog 7: Sommermorgen og Aften\nSommermorgen er oprindelig komponeret som melodi til en salme, men fik senere nyt liv i samarbejdet med digteren Beatrice Vibe. ”Det er første gang jeg har arbejdet på den måde, da det jo som regel er teksten der er udgangspunktet, men spændende at prøve!”, skriver Søren Birch.\nAften/ Nu er den skønne dag forbi, er komponeret af Søren Birch til 50 års-jubilæet for Jysk Akademisk Kor i Aarhus i 1998. Aage Berntsen har skrevet digtet, som er et godt eksempel på hans naturlyrik. Teksten skildrer aftenstemningen og rummer en påmindelse om at hvile det travle sind. Den kom i højskolesangbogens attende udgave fra 2008 og Højskoleforeningen skriver, at Søren Birch forløser tekstens ro og vemod.\nSatsen er fra suiten Løvspring. Søren Birch nævner selv følgende om tilblivelsen af sangen:\n”Jeg komponerede tre sange, senere føjede jeg en til og tilsammen blev de til suiten ”Løvspring”. Alle sange er til tekster af Aage Berntsen, jeg kan vældig godt lide hans reflekterende og lidt vemodige stil.\nJeg var sent på den i forhold til at få sangene færdig så koret kunne komme til at øve på dem, og Aften var den sidste jeg gjorde færdig. Jeg husker at jeg var nervøs for om det var gået for hurtigt, om jeg havde været overfladisk? Senere er det blevet den jeg selv bedst kan lide og som jeg kan mærke at publikum også synes om. Måske er det et præg af umiddelbarhed?"\nLæs mere om satsen på Højskolesangbogens hjemmeside her\nLyt til satserne med kammerkoret Coro Misto, der dirigeres af Søren Birch:\n(pt. desværre ikke tilgængelig pga. konflikt mellem YouTube og Koda)\nKlik her for at høre Aften på Spotify (hvis du ikke har konto på Spotify, kan du oprette en gratis konto, sign up free; YouTube har desværre pt. fjernet al dansk musik omfattet af kodaaftaler, pga. uoverensstemmelser).\n+ - Et hav der vugger sig til ro nu / Aften Click to collapse\nJuliane Preislers digt Et hav der vugger sig til ro nu indfanger solnedgangsstemningen, og med den smukke melodi af Matti Borg bliver sangen magisk. Teksten rummer i hvert vers en farvesammensætning - orangerød, lillalyserød og sommernatteblå.\nEt hav der vugger sig til ro nu er en af 22 sange af Matti Borg med tekst af Juliane Preisler, som blev indspillet i 2000 på cd’en Lykkedag. På cd’en har den titlen Aften, og den griber i et lille forløb en solnedgangsstemning, der åbner for sammensmeltning mellem menneske, natur og kosmos. Sangen formidler en oplevelse af nuet i et magisk øjeblik.\nSangen kom med i Højskolesangbogens udgave fra 2008 og er blevet en ofte sunget sang, både som fællessang og korsats.\nI Kor72 bogen 7 udkommer den i Michael Bojesens arrangement for blandet kor.\nLæs mere om sangen her:\nOg klik her for at lytte til en smuk indspilning af satsen med DR vokalensemblet (hvis du ikke har konto på Spotify, kan du oprette en gratis konto, sign up free; YouTube har desværre pt. fjernet al dansk musik omfattet af kodaaftaler, pga. uoverensstemmelser).\n+ - Morgensang og Aftensang Click to collapse\nMorgensang og Aftensang - begge med tekster af Suzanne Brøgger og musik af Per Drud Nielsen – er en udløber af et større projekt, nemlig Per Drud Nielsens tonesættelser af 17 af Suzanne Brøggers haikudigte i digtsamlingen Lotusøje.\nEfter færdiggørelsen og uropførelsen – i sommeren 2017 – af min Lotusøje-musik spurgte jeg Suzanne Brøgger, om hun ikke havde noget mere, jeg kunne sætte i musik. Hun viste mig så sine morgen- og aftendigte fra 2004. Der var ikke langt fra ord til toner, så de to sange kom til verden i efteråret 2017.\nSangene blev uropført ved to koncerter med Akademisk Kor Århus og Jonas Rasmussen i juni 2018, og til september udkommer de på en cd, hvor de omslutter værket Lotusøje. Cd'en med Akademisk Kor Århus udkommer på pladeselskabet Exlibris. Her er vi heldige at kunne give jer en appetitvækker på cd'en i form af en af de to satser, vi får med i den nye Kor72-bog, nemlig Aftensang.\nKlik her for at høre Aftensang med Akademisk Kor Århus\n+ - Juni Click to collapse\nTekst: Ester Bock. Melodi og sats: Christian Dyrst.\nEster Bocks stemningsfulde tekst til sangen Juni, er så fuld af billeder, at man næsten kan dufte sankthansnatten, mærke varmen fra faklerne og se elverpigerne danse lige foran sig, når man læser den.\nChristian Dyrst lod sig inspirere i 1999 og han skriver:\n”Det tog da heller ikke mere end 10 minutter at skrive melodien ned. Det kom nærmest af sig selv at der skulle være den dér skiften mellem dur og moll for at understrege det lidt mystiske i verset og det umiddelbart glade, ubekymrede og dansende i omkvædet…”\nSangen er siden blevet brugt i mange fællessangssammenhænge og kommer nu med i Kor72s nye korbog i en korsats for blandet kor, i et finurligt og sprudlende arrangement.\nDet Fynske Kammerkor har indsunget satsen på cd´en Mer end nogensinde\n+ - Lyse nætter Click to collapse\nI historien om Kor72 ny korbog 7 præsenterer vi endnu et dejligt, kendt hit: Lyse nætter\nAske Bentzon skrev melodien til Lyse nætter i København i 1987. Et par år senere satte hans halvsøster Alberte tekst til. Sangen er udgivet på Albertes gennembrudsalbum Lyse nætter (Pladekompagniet, 1991), og den var i top 10, da DR P2 i 2015 sammen med lytterne rangerede de mest populære danske fællessange.\nLige som for sangen Gi’ os Lyset tilbage, er sløret også løftet for, at Lyse nætter kommer med i den kommende nye udgave af Højskolesangbogen i efteråret.\nDe lyse nætter glæder os i denne sommertid og kulminerer netop nu i midsommeren. Med midsommer afsluttes DRs morgensang, hvor Lyse nætter er blevet sunget af en stor sangerskare, når vi sammen hver for sig har sunget med på den. Den er blevet folkekær, og hvor nogle læser den som en smuk hyldest til den danske sommer, fornemmer andre noget foruroligende og melankolsk mellem linjerne. Men fælles for de fleste er, at de røres af sangen.\nLine Groth har tidligere lavet et korarrangement af sangen til lige stemmer. Kor72 ønskede at få sangen med i den nye korbog og har fået Line til at omarrangere den til blandet kor. Vi er sikre på, at rigtig mange kor flittigt vil synge dette nye arrangement for både kvinde- og mandsstemmer.\nKlik her og få her en smagsprøve på, hvad der er i vente, når Vocal Lines kvinder synger Lines arrangement for lige stemmer (hvis du ikke har konto på Spotify, kan du oprette en gratis konto, sign up free; YouTube har desværre pt. fjernet al dansk musik omfattet af kodaaftaler, pga. uoverensstemmelser).\nLæs desuden om Albertes tanker bag teksten og hvordan melodien opstod for Aske på Højskolesangbogens hjemmeside her.\n+ - Gi' os lyset tilbage Click to collapse\nGi ´os lyset tilbage er skrevet til efterskoleholdet på DGIs Landsstævne i 2009. Den er blevet sunget af uendelig mange efterskoleelever siden 2009, og siden blevet populær i voksenkredse. Den er blevet sunget til morgensang på DR i corona-foråret 2020, blevet populær i Norge og udtaget til den nye Højskolesangbog. OG den kommer med i Kor72s nye korbog.\nOfte skrives tekster før melodier til nye sange, men til Gi os Lyset tilbage, kom melodien først. Komponisten Rasmus Skov Borring skrev melodien og bad derefter Per Krøis Kjærsgaard om at skrive en tekst.\nVi glæder os til, at vi nu kan lancere den flerstemmigt i den nye korbog, hvor den kommer i et spritnyt korarrangement, som Kor72 har bestilt hos Morten Kjær.\nTeksten har i denne tid, hvor vi har været afskåret fra at synge sammen, fået et nyt fokus.\nRasmus Skov Borring har for nylig udgivet en fællessangs-cd, Sangen har lysning, hvor Morten Kjær medvirker på netop Gi' os lyset tilbage. Klik her for at høre denne version af sangen på Spotify (sign up free, hvis du ikke har konto; YouTube har desværre pt. fjernet al dansk musik omfattet af kodaaftaler, pga. uoverensstemmelser).


Trump skal på første rejse besøge Israel og Saudi-Arabien - politiken.dk\nTrump skal på første rejse besøge Israel og Saudi-Arabien\nDen amerikanske præsident skal på første udlandsrejse. Der venter også møder i Europa hos Nato og G7.\nInternationalt 4. maj 2017 kl. 17.16\nPræsident Donald Trump tager på sin første udlandsrejse i maj. Den går til Saudi-Arabien, Israel og Vatikanet, oplyser en repræsentant for den amerikanske regering torsdag.\nDet er også meningen, at Trump skal deltage i et Nato-topmøde i Bruxelles 25. maj og i et G7-møde på Sicilien 26. maj.\nSenere på sommeren, i starten af juli, deltager han i et G20-topmøde i den tyske by Hamburg.


10 forskelle på iPhone 4 og iPhone 3GS | Mobilsiden.dk\nMobilsiden.dk / Nyhedsoversigt / 10 forskelle på iPhone 4 og iPhone 3GS\n10 forskelle på iPhone 4 og iPhone 3GS\nNicki Reinhardt, Mobilsiden.dk Kilde: Mobilsiden.dk 8. jun 2010 Kl. 10:00\nDen nye iPhone 4 byder på en række opgraderinger i forhold til 3GS-modellen. Her kan du se hvilke.\nEt nyt medlem af iPhone-familien er født. Den såkaldte iPhone 4 skal erstatte iPhone 3GS som Apples flagskib på markedet for mobiltelefoner.\nMobilsiden.dk giver derfor et overblik over de 10 væsentligste forskelle på den nye og den gamle iPhone.\n1: Nyt design\nMed den nye iPhone 4 gør Apple op med den buede platik-bagside fra 3G- og 3GS-modellerne. Nu er bagsiden både flad og lavet af glas – hvilket ifølge Apple er 30 gange så hårdført som platik.\nDerudover er der kommet en ny stålramme, og telefonens tykkelse er blevet minimeret med 24 procent. iPhone 4 er 9,3 mm tynd, mens iPhone 3GS måler 12,3 mm.\n2: Frontvendt kamera\niPhone 4 bliver den første Apple-mobil med frontvendt kamera. Det betyder, at man kan foretage video-opkald – foreløbig kun over Wi-Fi. Apple kalder det for FaceTime.\n3: Bedre kamera – med LED-blitz\nKameraet på bagsiden af telefonen er blevet opgraderet fra 3 til 5 megapixels. En såkaldt ’backside illumination sensor’ skulle angiveligt medvirke, at den nye iPhone tager væsentligt bedre billeder i lav belysning.\niPhone 3GS har ikke blitz, men det har Apple rettet op på iPhone 4. Derudover kan man nu zoome (5 x digital) i telefonens kamera-app. Tidligere skulle man downloade en alternativ app i App Store for at få digitalzoom.\n4: Optag video i HD\nMed iPhone 4 er det nu muligt at optage video i HD-kvalitet (720p med 30 fps). Den ’gamle’ iPhone optager i VGA (640 x 480 også med 30fps).\nBlitzen kan også benyttes ved video-optagelser.\n5: To mikrofoner = mindre støj\nApple har tilføjet en ekstra støjreducerende mikrofon, som skulle fjerne den værste baggrundsstøj.\n6: Højere skærmopløsning\nSkærmstørrelsen er stadig 3,5”, men opløsningen er til gengæld fire gange så stor. Den nye iPhone har således 960 x 640 pixels, mens 3GS-modellen kører med 480 x 320 pixels.\n7: Stærkere processor\nDa iPhone 3GS blev afsløret for et år siden, blev den annonceret som en mobil med fart på. Den nye iPhone 4 er imidlertid blevet udstyret med Apples egen A4-processor, som også sidder i iPad’en. Det betyder formentlig en kraft på 1GHz. 3GS-modellen kører med 600MHz.\nDen nye iPhone har også fået indbygget et gyroskop, der skal komplementere kompasset og accelerometeret. Ifølge Apple skulle det give endnu bedre muligheder for applikationer og spil, der kræver, at man tilter, vender og drejer telefonen.\n9: Bedre batteri\nMed den nye iPhone 4 har Apple formået at presse to timers taletid mere ud af batteriet i forhold til 3GS-modellen. Det betyder op til 7 timers tale over 3G, og op til 14 timers tale over Edge.\nMan kan surfe op til 6 timer via 3G og 10 timer via Wi-Fi – det er en time længere end med den ’gamle’ iPhone. Musikken kan spille 10 timer ekstra – det vil sige op til 40 timer.\nStandbytiden er stadig op til 300 timer, og videoafspilningen forbliver op til 10 timer.\n10: Micro SIM\n”Vi havde brug for pladsen,” lød det fra Steve Jobs, da han fortalte, at den nye iPhone 4 kun understøtter Micro SIM.\nMicro SIM er en mindre udgave af det almindelige SIM-kort, som passer i de gamle iPhones.\nJannik 09-06-2010 08:45:50\nEr der overhoved nogle Teleudbyder der sælger Micro SIM kort?\nTror I det bliver en ny standard?\nBahumbaba 10-06-2010 08:02:50\nBrug sådan en her: http://www.imerco.dk/Default.aspx?id=6171&ProductID=6411501987471\nTobias 08-06-2010 12:43:16\nSøren der er ingen I7 der køre 4ghz\nSøren 08-06-2010 12:56:07\nHov skrev lidt for meget.. xD 3.33 ghz så... Men altså det ændre ikke så meget ved den point jeg siger med at de har skrevet der er 1 ghz i når det ikke er noget man ved endnu...\nAlexander 08-06-2010 12:08:12\nSom min titel siger:\nHvad er revolutionerende iforhold til den aller første Iphone der kom?\n- Nu har jeg været glad for min 3Gs, og køber selvfølgelig også 4'eren.\nSøren 08-06-2010 10:14:32\nDet med en 1 ghz processor er ikke sikkert.. Der står absolut intet sted hvor stor processoren er, der står bare det er a4 chip der er i, men det betyder jo ikke det er 1 ghz i den.. Fx en i7 i stationær går alt fra 2.8-4 ghz hvor i bærbar er på 1.6 ghz.. Så det er ikke sikkert at den bliver på 1 ghz, og apple har heller ikke i de tidligere modeller sagt hvor stor processor det er folk som har regnet ud ved ved hjælp af nogle programmer...


Åbent hus Sønderparken, Hornsyld d. 14. oktober 2010 | SIND Vejle lokalafdeling\n31. august 2019 kl. 10\nUdflugt til Kongernes Jelling kl. 10 - 14. For medlemmer.\nOffentliggjort af FlemmingLeer den fre, 15/10/2010 - 09:55\nJeg deltog igår i åbent hus hos Sønderparken i Hornsyld, som er et socialpsykiatrisk center & bosted med plads til 30 beboere. Sønderparken hører under Region Midtjylland.\nDet var inspirerende at møde de engagerede beboere & ansatte. Samtidigt gav det mig en indsigt i behandlingen for svære skizofrene, omfattende personlighedsforstyrrelser herunder folk med dobbeltdiagnoser.\nDer var blandt andet en prøve på den kunstterapi, der bliver brugt. Vi skulle vælge et postkort som et eksempel på tilgangen, som kunne danne grundlag for at gå dybere ned i den enkeltes beboers situation.\n7 mindre fuldtidsstillinger\nDesværre er Sønderparken gået fra sidste år fra en venteliste til nu at have ledige boliger. Sønderparken fik bygget ydeligere 8 boliger i år for at afhjælpe ventelisten, men nulvæksten i kommunerne betyder nu nedskæringer på i alt 7 heltidsstillinger igennem nedsat arbejdstid.\nFortsætter udviklingen betyder det i yderste konsekvens et pres på den specialpsykiatriske faglighed, som er opbygget igennem mange år. Et tab af denne faglighed er ikke til gavn for de psykisk sårbare, som har behov for denne specialviden & -erfaring.\nDen megen snak om, at kommunerne vil hjemtage beboere har ført til tilbagefald for nogle af de nuværende beboere på Sønderparken.\nBeboerne kommer fra hele landet.\nBesøg Sønderparken her.\nBeboere på botilbud kan være berettigede til §34 i Aktivloven\nFlemming Leer Jakobsen interviewet om stigende stress i DR P4 Trekanten\nÆrgeligt at Husets/Himmelblås åbningstider bliver mindre\nBeregn hvad kontanthjælpsloftet betyder for din økonomi\nGrove sagsbehandlingsfejl i bevillinger til førtidspension til flygtninge\nFrivillige besøgsvenner til indlagte i Psykiatrien\nUdflugt til Kongernes Jelling den 7. september 2019 kl. 10 - 14